Προλήψεις και δεισιδαιμονίες στο πέρασμα του χρόνου στην Κρήτη | Cretablog\n4 Σεπτεμβρίου 201901094\nΑπό τα αρχαία ακόμα χρόνια, αλλά και τα νεότερα, οι Κρητικοί έδιναν και δίνουν μεγάλη σημασία στις προλήψεις και στις δεισιδαιμονίες. Άλλοι δίνουν περισσότερο και άλλοι λιγότερο\nΟι προλήψεις και δεισιδαιμονίες ήταν δημιουργήματα του φόβου και της αβεβαιότητας, αφού συνοδευόταν από την αμάθεια και την άγνοια.\nΠροσωπικά έχω καταγράψει ένα μέρος από αυτές και οι οποίες ακολουθούν στη συνέχεια.\nΠίστευαν και πιστεύουν πολύ στις αποφράδες ημέρες του έτους.\nΠοτέ δεν ξεκίναγαν καινούρια δουλειά σε αυτές τις ημέρες. Σύμφωνα με το τετράδιο του Κωσταντίνου Ζωγραφάκη, που τις είχε γράψει το έτος 1904, στις φυλακές του Ιντζεδίν της Κρήτης, όπου είχε βρεθεί »φιλοξενούμενος» για να εκτίσει »πενταετήν φυλάκισην», είναι:\nΓεναρίου:1, 4, 8, 9, 23.\nΦεβρουαρίου: 3, 6, 11, 21, 25.\nΜαρτίου: 1, 6, 14, 23.\nΑπριλίου: 1, 3, 6, 14, 24, 27.\nΜαϊου: 2, 4, 6, 14, 23.\nΙούνιος: 6, 11, 14, 16, 27.\nΙούλιος: 4, 10, 22.\nΑύγουστος: 6, 8, 14, 25, 30.\nΣεπτέμβριος: 1, 6, 7, 8, 19, 25.\nΟκτώβριος: 3, 6, 9, 12, 18, 25.\nΝοέμβριος: 3, 6, 8, 16, 20, 22.\nΔεκέμβριος:2, 4, 10, 15, 19, 22.\nΔεν μετρούν ποτέ τα αστέρια, γιατί θα βγάλουν μυρμηγκές.\nΌταν πέφτει ένα αστέρι, κάνουν μια ευκή.\nΗ καρέκλα στο τραπέζι της κουζίνας\nΔεν αφήνουν ποτέ μετά το φαγητό τη καρέκλα κοντά στο τραπέζι.\nΤην μετακινούν για να δείξουν ότι χόρτασαν.\nΌλο το Μάη δεν φυτεύουν λουλούδια.\nΌλο το Μάη δεν παντρεύονται οι άνθρωποι, γιατί ζευγαρώνουν οι γαϊδάροι.\nΤη πρωτομαγιά οι άνθρωποι πίνουν πάντα νηστικοί άβραστο γάλα, για να μη τους πιάνουν τα μάγια.\nΤο Μάη, αν βρουν στην εξοχή, το »πουκάμισο του όφη», το παίρνουν.\nΛένε πως έχει μαγικές ικανότητες.\nΠοτέ δεν παντρεύονται το δίσεκτο έτος.\nΤετάρτη και Παρασκευή, τα νύχια να μη κόψεις\nκαι Κυριακή να μη λουστείς, αν θέλεις να προκόψεις.\nΧάλιο στο μάτι\nΑν μπει κάποιου, κάτι στο μάτι και τον κόβει, χωρίς να βγαίνει, πιάνει το βλέφαρο και το ανεβοκατεβάζει, λέγοντας:\n»Αν είσαι χάλιο πέταξε, αν είσαι χώμα λιώσε, αν είσαι χοχλαδάκι, πέσε στο πηγαϊδάκι,…..μπούμ!!\nΔεν δίνουν ποτέ το χρησιμοποιημένο σαπούνι, χέρι-χέρι, γιατί θα μαλώσουν.\nΠοτέ δε ρωτάνε το βοσκό, πόσα πρόβατα έχει.\nΌταν δύο βοσκοί, βόσκουνε τα πρόβατα συνεταιρικά και ρωτήσει ο ένας τον άλλο, μετά το μέτρημα των οζώ, πόσα είναι, η απάντηση είναι η εξής:\nΟ άλλος βοσκός πάντα λέει το τελευταίο ψηφίο του αριθμού των προβάτων και ποτέ ολόκληρο τον αριθμό.\nΌλα αυτά, για να μη πιάσει τα πρόβατα, γλωσσοφαγιά.\nΜούζωμα των προβάτων\nΟι βοσκοί μουζώνουν τα καπούλια των προβάτων, για να μην τα πιάνει φταρμός.\nΠοτέ δεν δίνει ο ένας στον άλλο, χέρι-χέρι, αυγά, γιατί θα μαλώσουν.\nΠοτέ δεν πρέπει να κάθονται τα παπούτσια ανάποδα, γιατί φέρνουν γρουσουζιά.\nΤην ώρα που περνούν οι γερανοί και έχουν σχηματίσει το σχοινί ενώ πετάνε, εάν βάλουμε ένα παπούτσι ανάποδα, αμέσως χαλάει το σχοινί. Το ίδιο συμβαίνει αν καρφώσουμε και ένα μαχαίρι κάτω στη γη. (Ανεξήγητες και μυστήριες δυνάμεις!!)\nΣφύριγμα τη νύχτα\nΔεν σφυρίζουν ποτέ τη νύχτα, γιατί μαζεύονται οι διαόλοι.\nΜετά τη κηδεία\nΜετά τη κηδεία, γυρνώντας στο σπίτι οι άνθρωποι, πάντα πλένουν σε μια εξωτερική βρύση τα χέρια των και μετά τα τινάζουν βρεγμένα όπως είναι προς τα πίσω, για να επιστρέψουν οι ψυχές.\nΌταν πλησιάσει κάποιον, έτσι απρόοπτα, κάποια μέλισσα και καθίσει δίπλα του, τότε αυτός λέει:\n»Ως είναι γλυκό το μέλι σου, νά ‘ναι και το χαμπέρι σου».\nΤο δόντι του παιδιού\nΤο μικρό παιδί, όταν αλλάζει το δόντι του, το βάζει σε μια τρύπα ενός πετρόκτιστου και στη συνέχεια λέει:\n»Να ποντικέ τ’ ατότι μου και δως μου σιδερένιο, να κοκαλίζω το ψωμί και το παξιμαδένιο.\nΤο αρσενικό κοπέλι\nΤο αρσενικό κοπέλι δεν πρέπει ποτέ να τη τσιρά και να βλέπουν οι άλλοι τη κοκόνα του. Υπάρχει φόβος να το ματιάσουν.\nΤο προσέχουν επίσης να μη το δρασκελίσει άλλο κοπέλι.\nΌταν τρώει κάποιος και είναι μπροστά του αρσενικό κοπέλι πρέπει να του δώσει και αυτηνού. Μη πέσει λέει το κουκί του!\nΌταν χάσουν κάτι\nΌταν χάσουν κάτι, στήνουν το λύκο, χρησιμοποιώντας τρία πετραδάκια, που τα βάζουν το ένα πάνω στο άλλο και λένε:\n»Λύκε λύκε βρε μου το, να σε ξεπετρώσω.\nΤο κόλπο τση κουβέρτας\nΠαλαιότερα οι αρκουδιάριδες γύριζαν με την αρκούδα στα χωριά, παίζοντας το ντέφι, ενώ η αρκούδα χόρευε.\nΈστρωναν όμως και μια κουβέρτα χάμω, που πάνω σε αυτή ξάπλωνε ο ασθενής. Στη συνέχεια η αρκούδα έπαιζε ένα καμπανό-πήδημα, πάνω από τον ασθενή και αυτός λέει »θα γινότανε σίγουρα καλά».\nΟ προξενητής έπρεπε να φορά ένα ρούχο ανάποδα και να φύγει από την ίδια πόρτα που μπήκε, αν ήθελε να πετύχει το προξενιό.\nΝα φοβάσαι το σπανό άνδρα και τη δασύτριχη γυναίκα και ιδικά αυτή που ενώνονται τα φρύδια της. Λένε πως αυτή, φταρμίζει.\nΔεν κόβουν ποτέ τα νύχια σε ξένο σπίτι, ούτε τα πετάνε ποτέ στη φωτιά.\nΔεν πετάνε ποτέ τις τρίχες μετά το κτένισμα, διότι αν τις βρει η »κακιά η μάγισσα», ίσως κάνει κάτι κακό.\nΔεν ανοίγουν ποτέ τη κασέλα τη νύχτα, γιατί είναι σαν να ανοίγουν τάφο.\nΔεν κοιτάζουν ποτέ το καθρέπτη τη νύχτα και ιδικά τα μεσάνυχτα.\nΌταν περνούν από σταυροδρόμι και ιδιαίτερα νυχτερινή ώρα, κάνουν το σταυρό τους.\nΦεύγοντας από το σπίτι κοιτάζουν να μη τους δει η »κακιά η μάγισσα», κάποια »κακιά» γειτόνισσα, που υπάρχει υπόνοια ότι ματιάζει. Αν τους δει την πουλιάζουν κρυφά.\nΕνώ φεύγοντας από το σπίτι, θεωρούν κακό παρατήρημα να τους κάνουν την ερώτηση: -Που πας;; Σίγουρα έχουν το λόγο τους, γιατί τις περισσότερες φορές, ο προορισμός τους είναι κρυφός.\nΌταν περνούν νύχτα ποταμό, σταυροκοπιούνται.\nΌταν τη νύχτα κάπου φωνάξει η ζάρα, κάποιος θα πεθάνει.\nΤο μικρό κοπέλι\nΤο μικρό κοπέλι, δεν πρέπει να κρατά το κεφάλι του με τα δυο του χέρια, ακουμπισμένα στους αγκώνες, γιατί θα πεθάνει η μάνα του.\nΤο μικρό κοπέλι δεν πρέπει να βαδίζει με δύο κατσούνες, ακουμπώντας τις κάτω, γιατί θα πεθάνει ο πατέρας του.\nΑν κάποιος κατά λάθος, δρασκελίσει ένα μικρό κοπέλι, θα πρέπει να στραφεί και να το ξεδρασκελίσει, διαφορετικά θα μείνει κοντό.\nΜετά τη μεταλάβωση, δεν φτίνουν όλη την ημέρα, εκτός αν κοιμηθούν το μεσημέρι.\nΠάντα φτίνουν προς τα αριστερά και όχι προς τα δεξιά, τη μεριά του Χριστού.\nΤο πρωί σηκώνονται οι άνθρωποι με τη δεξιά μεριά, για να πάει σ’ ορδινιά η μέρα.\nΣφάζουν στα θεμέλια της οικοδομής ένα πετεινό.\nΠαλαιότερα υπήρχε και θυσία ανθρώπινη. Το μαρτυρεί το τραγούδι, »της Άρτας το γεφύρι».\nΆγρια αρχιμηνιά, ήμερος μήνας.\nΤο μάτι του οζού\nΔεν τρώνε ποτέ το μάτι του οζού, για να μη πεθάνει ο αδερφός τους.\nΜαντεία από τη κουτάλα του οζού\nΟι περισσότεροι βοσκοί από τα παλιά τα χρόνια μέχρι και σήμερα, ξέρουν να διαβάζουν τη κουτάλα του οζού.\nΑπό αυτή μαντεύουν τα πάντα. Μαντεύουν τα καλά και τα κακά, όσον αφορά τον ιδιοκτήτη του οζού.\nΓρουσούζικη μέρα πάντα θεωρούν, την Τρίτη και 13 ή Παρασκευή και 13.\nΠοτέ δεν ξεκινούν δουλειά την ημέρα Τρίτη.\nΓρουσουζιά είναι αν συναντήσεις μαύρη γάτα.\nΓρουσουζιά αν συναντήσεις πρωί πρωί Παπά.\nΓρουσουζιά θεωρείτε να μπει κάποιος πρωί πρωί με το αριστερό στο μαγαζί του.\nΓρουσουζιά φέρει και αν σπάσει ο καθρέπτης.\nΓρουσουζιά έρχεται σε όποιο σπίτι σκοτώσουν σκύλο ή γάτο.\nΣε αυτή τη περίπτωση λένε ότι το σπίτι αστοχεί επτά χρόνια.\nΦέρνει τύχη το κοκκαλάκι της νυχτερίδας.\nΦέρνει γούρι το ρόδι, σπάζοντας το τη πρωτοχρονιά στο κατώφλι του σπιτιού ή και σπάζοντας το η νύφη όταν πρωτομπαίνει στο σπιτικό της.\nΔιώχνει μακριά τα κακά πνεύματα, το πρωτομαγιάτικο στεφάνι που κρεμούν στις πόρτες.\nΕπίσης διώχνει μακριά τη γλωσσοφαγιά, ο απήγανος.\nΤο σκόρδο προφυλάσσει από το κακό μάτι.\nΠοτέ με τη σκούπα δεν σκουπίζουν τα παπούτσια κάποιου, γιατί δεν θα παντρευτεί.\nΠοτέ δεν βάζουν τη σκούπα ανάποδα, γιατί φέρει γρουσουζιά.\nΑν θέλεις να απαλλαγείς από ανεπιθύμητο επισκέπτη, του ρίχνεις κρυφά πίσω του λίγο αλάτι.\nΓαμπρός και νύφη δεν βλέπονται τη τελευταία βδομάδα πριν το γάμο, για να ιδωθούν σαν πρώτη τάχατες φορά, την ώρα του μυστηρίου.\nΑν σε τρώει το δεξί σου χέρι, θα δώσεις λεφτά.\nΑν σε τρώει το αριστερό, θα πάρεις λεφτά.\nΑν σε τρώει το αυτί σου, μουσαφίρη θα έχεις.\nΧτυπούνε ξύλο….για καλό και για κακό.\nΌταν βυζαίνει η μάνα\nΌταν βυζαίνει η μάνα το μικρότης , ποτέ δεν πρέπει να φαίνεται το βυζί της, για να μη τη φταρμίσουνε και κοπεί το γάλα.\nΠοτέ δεν εκφράζουν το θαυμασμό σε κάποιο βρέφος, γιατί θεωρείται μεγάλη γρουσουζιά. Απλώς κάνουν: Φτου, φτου, φτου.\nΌταν βλέπουμε χάμω ψωμί, το βάζουμε στην άκρη να μη το δρασκελίσουμε.\nΑν χυθεί καφές, έρχονται λεφτά.\nΤο πέταλο φέρει γούρι.\nΗ τρίχα του Παπά\nΑν μαλώσει κάποιος με κάποιο Παπά και του πάρει τούφα από τα μαλλιά και τα κρατά, δεν το πιάνουνε τα διαβαστικά που πιθανών να του κάμει.\nΑν σε τρώει η πλάτη σου, κάποιος θα σε δείρει.\nΑν το μάτι σου πεταρίζει, κάποιο θα δεις.\nΑν φταρνίζεσαι, κάποιοι μιλούν για εσένα.\nΌταν ο σκύλος κλαίει, κάποιο άτομο της οικογένειας θα πεθάνει.\nΚάποιοι κάνουν εσκεμμένα αμαρτίες, κλέπτουν και αδικούν άλλους, έχοντας πάντα στο πίσω μέρος του μυαλού της κεφαλής, τη σκέψη, ότι θα εξομολογηθούν και θα τους συγχωρεθεί σίγουρα η αμαρτία.\nΕγώ τουλάχιστον θα έλεγα ότι, με αυτό το κεφάλι να κοιμούνται!!\nΔεν ξέρουν φαίνεται ότι »τα καλοδουλεμένα είναι τα μισά του διαβόλου, πόσο μάλλον τα κακοδούλευτα!!\n3 Απριλίου 20190338\n2 Ιανουαρίου 20190251\n31 Ιουλίου 20180391\n23 Ιανουαρίου 20190177


Οικιακο pc εξαιρετικά στενού μπάτζετ - Νέα Συστήματα & Αναβαθμίσεις - Insomnia.gr\nΟικιακο pc εξαιρετικά στενού μπάτζετ\nΑπό τον Sako9\n23 Αυγούστου 2018 στο Νέα Συστήματα & Αναβαθμίσεις\nΚαλησπέρα παιδιά. Χρειάζομαι ένα desktop pc για καθημερινη χρήση(browsing με 3-4 καρτέλες ανοιχτές, πολυ βασικές δουλειές γραφείου και παρακολουθηση ταινιων απo streaming sites και netflix). Δυστυχώς το μπάτζετ για τη συγκεκριμένη ανάγκη είναι παρα πολύ στενο( εως 110 ευρώ) και θα ηθελα την γνωμη σας πάνω στο αν καποιο απο αυτα τα refurbished μπορει να καλύψει τις αναγκες μου εστω και για καποιο διαστημα:\nΔημοσ. 23 Αυγούστου 2018 (επεξεργασμένο)\n'από αυτά που πρότεινες ίσως με το 3ο pc από τα λινκ που εβαλες να κάνεις την δουλειά σου....\nαλλά για κανένα λόγο δεν νομίζω να παίζει 4Κ netflix\nεπίσης να ξέρεις ότι αυτού του είδους μηχανήματα συνήθως δεν κρατάνε πολύ γιατί ότι έχουν ξοδέψει τον μεγαλύτερο χρόνο ζωής τους\nΕπεξ/σία 23 Αυγούστου 2018 από Zengar Zombolt\n47 λεπτά πριν, Sako9 είπε\nΦίλε μου μην πας σε refurbished και ειδικά σε τέτοια form factor θα φρίξεις, είναι άχρηστα και κυριολεκτικά δεν δουλεύουν.\nΑν θες την γνώμη μου πάρε μια motherboard με ενσωματωμένο cpu και gpu - η πιο φθηνή που βρήκα με τετραπύρινο Intel είναι στα 65 ευρώ. Μετά βάζεις ένα τροφοδοτικό το πιο φθηνό στα 25 ευρώ, διπλή RAM ddr3 4GB στα 25 ευρώ, τον πιο φθηνό 120 GB SSD Kingston στα 30 ευρώ, και κουτί βρίσκεις από ένα παλιό PC και τα χώνεις όλα μέσα. Σύνολο 145 ευρώ και είναι όλα καινούρια με εγγυήσεις κλπ, και πίστεψέ με για την δουλειά που θέλεις θα είναι super.\nΗ μ ητρική που του προτείνεις "φοράει" κάποιον Atom CPU να υποθέσω;;\n11 ώρες πριν, kormos είπε\nΔημοσ. 24 Αυγούστου 2018 (επεξεργασμένο)\nΜια χαρά θα κάνουν την δουλειά που θέλεις τα refurbish αρκεί να ξέρεις τί θα τους ζητήσει να εκτελέσουν.\nΑργότερα μπορείς να προσθέσεις έναν SSD ή ακόμα και μία low profile GT 1030 και θα είσαι ακόμα καλύτερα για high definition ταινίες μέχρι και ελαφρή gaming.\nΈχουν περάσει και τα 3 μοντέλα από τα χέρια μου για πελάτες.\n- Τo HP AMD X2 το είχα πάρει για να το στήσω για τον κουμπάρο μου (intenet & netflix) αλλά δεν είχα μείνει καθόλου ευχαριστημένος από την απόδοση του και το επέστρεψα. Απεφυγε το καλύτερα, φοράει και DDR2 μνήμες οπότε ακόμα χειρότερα.\n- Τα Lenovo είναι καλά μεν, καλύτερα το μοντέλο με τον C2D λόγο επεξεργαστή και λόγο του ότι σηκώνει μέχρι 8Gb DDR3 RAM σε αντίθεση με το άλλο που πάει μόνο μέχρι τα 4.\nΑλλά είναι μικρά και δεν έχουν έξτρα χώρο για μπεί οτιδήποτε άλλο εκτός από ότι ήδη φοράνε επάνω.\n- Προτίμησε καλύτερα το τετραπύρηνο HP λόγο του επεξεργαστή και επειδή φοράει και αυτό DDR3 μνήμες (σηκώνει μέχρι 16Gb). Αρκετά γρήγορο μηχανάκι ακόμα και με τον μηχανικό δίσκο που φοράει, τα 10ρια μπήκαν κατευθείαν χωρίς προβλήματα. (νόμιμα και με την άδεια από τα 7 που έχει επάνω)\nΜε τα 10 ευρώ που σου περισσεύουν βάλε του άλλα 2GB RAM για να είσαι ακόμα καλύτερα.\nΠέρα από αυτά που έχεις παραθέσει μπορείς να δείς και αυτό\nΠου είναι στο μπατζετ σου (110€) ίδιο με το τετραπύρηνο αλλά με 500ρι σκληρό.\nΚαι αν σε πέρνει να πας και μέχρι τα 130€ καλύτερη λύση είναι και αυτό\nΜε i3 επεξεργαστή.\nΒέβαια αν μπορείς να ανέβεις μέχρι εκεί τότε ίσως να έβλεπες και κάποια λύση με συνδυασμό καινούργια & παλιά κομμάτια όπως σου πρότειναν παραπάνω.\nTο παλαιότερο refurbish που έχω πάρει από το εν λόγο κατάστημα ήταν ένα HP με Ρ4 για οκιακή χρήση και ήδη μετράει 6 χρόνια ζωής χωρίς κανένα πρόβλημα.\nΑπλά καλό θα είναι όταν το πάρεις να το τσεκάρεις οπτικά επιτόπου επειδή μου έχει τύχει 2 φορές να έχουν σπασμένες USB θύρες.\nΤο καλό είναι πως το εν λόγο κατάστημα στα αντικαθιστά επιτόπου.\nΕπεξ/σία 24 Αυγούστου 2018 από dpolal\nΜηπως σε βολευε κανενα Mini PC με Windows και εκανες την δουλεια σου..?? απλα βαζω την ιδεα στο τραπεζι....!!\nκαι πιο καινουριες τεχνολογιες υποστηριζουν απο τις "παλιατζουρες" που ειναι τα refurbished, και δεν ξερεις ποσο θα δουλεψουν και τι υποστηριζουν (οπως πχ αναπαραγωγη 4Κ..). Βεβαια εχεις αλλους περιορισμους, οπως χωρητικοτητα, συνδεσιμοτητα, αλλα.... λεω ΜΗΠΩΣ βολεψει...!! η αντιστοιχα καποιo Android BOX, αλλα δεν ξερω στις "βασικες δουλειες γραφειου", τι ακριβως εννοεις..!!\nΤο αν αξιζουν ή οχι, το κρινουν οι αναγκες και οι απαιτησεις του καθενος.\nσιγουρα δεν εχει τις ιδιες δυνατοτητες με ενα "κανονικο" PC. αλλα.. απο την στιγμη που υπαρχει στενο μπατζετ και προκειμενου να πας να παρεις ενα πισι 4-5 ετων τεχνολογικα, το οποιο ισως να μην εχει καποια πιο συγχρονη δυνατοτητα (οπως π.χ. αναπαραγωγης 4Κ) , ισως να βολευε κατι τετοιο.\nδυστυχως δεν εχω προσωπικη εμπειρια, απο κατι τετοιο, οποτε ισως θα ηταν καλυτερα να περιμενεις να απαντησει καποιος που εχει τετοιο μηχανακι..!\nΕπεξ/σία 25 Αυγούστου 2018 από cabdik\n10 λεπτά πριν, cabdik είπε\nσιγουρα δεν εχει τις ιδιες δυνατοτητες με ενα "κανονικο" PC. αλλα.. απο την στιγμη που υπαρχει στενο μπατζετ και προκειμενου να πας να παρεις ενα πισι 4-5 ετων τεχνολογικα, το οποιο ισως να μην εχει την αδυνατοτητα αναπαραγωγης 4Κ (που ειναι μια απο τις απαιτησεις σου), ισως να σε βολευε κατι τετοιο.\nO @kormos δεν είναι ο TS.\nTo 4K δεν αναφέρθηκε στις απαιτήσεις από τον TS o οποίος έγραψε ίντερνετ, δουλειές γραφείου $ Netflix, άρα δεν νομίζω ότι θα γράφει word/excel σε καμμιά 50ρα-60ρα οθόνη.\nΕπεξ/σία 25 Αυγούστου 2018 από dpolal\n4 λεπτά πριν, dpolal είπε\nTo 4K δεν αναφέρθηκε στις απαιτήσεις από τον TS.


ΠΛΗΡΟΦΟΡΙΕς ΓΙΑ ΚΑΛΛΕΙΕΡΓΕΙΑ ΑΓΓΟΥΡΙΩΝ :: ΑΕΙΦΟΡΟς ΑΓΡΟς\n1 - ΠΛΗΡΟΦΟΡΙΕς ΓΙΑ ΚΑΛΛΕΙΕΡΓΕΙΑ ΑΓΓΟΥΡΙΩΝ\nΠΛΗΡΟΦΟΡΙΕς ΓΙΑ ΚΑΛΛΕΙΕΡΓΕΙΑ ΑΓΓΟΥΡΙΩΝ\nσπέρνετε όταν η θερμοκρασία του εδάφους και της ατμόσφαιρας είναι τουλάχιστον 15°C. Αν σπέρνετε απευθείας στο έδαφος βεβαιωθείτε ότι η περίοδος των εαρινών παγετών έχει\nΕπιλέξτε σημεία που το χώμα έχει καλή αποστράγγιση και τα βλέπει ο ήλιος. Το ιδανικό pH του εδάφους είναι 5.8 έως 7.0.\nΗ αγγουριά είναι ένα ευπροσάρμοστο φυτό. Μπορεί να αναπτυχθεί με επιτυχία σε πολλούς τύπους χώματος. προτιμά το καλά αποστραγγιζόμενο αφράτο χώμα, που είναι πλούσιο σε οργανικές ύλες και θρεπτικά συστατικά. Γι’ αυτό πριν τη φύτευση εμπλουτίστε το χώμα με καλά χωνεμένη κοπριά ή κομπόστ.\nΤα αγγούρια είναι υποτροπικά φυτά και χρειάζονται μακριές και θερμές μέρες, άφθονο ήλιο και ήπιες νύχτες. Eυδοκιμούν σε σχετικά υψηλές θερμοκρασίες και η ιδανική τους θερμοκρασία είναι 18–24 βαθμοί Κελσίου. Η αγγουριά δεν αντέχει την παγωνιά. Και επειδή είναι ένα φυτό με γρήγορη ανάπτυξη χρειάζεται τακτικό πότισμα και θρεπτικά στοιχεία καθ’ όλη την περίοδο της ανάπτυξής της.\nΟι αγγουριές βγάζουν δυό είδη λουλουδιών – με ύπερο (θηλυκά) και με στήμονες (αρσενικά). Υα πρώτα λουλούδια είναι με στήμονες και πέφτουν χωρίς να εξελιχθούν σε καρπό. Η επόμενη φουρνιά λουλουδιών περιλαμβάνει και αρσενικά και θηλυκά και έτσι γίνεται επικονίαση (γονιμοποίηση).\nΗ εφαρμογή φυσικής εδαφοκάλυψης διατηρεί την υγρασία του χώματος, προλαβαίνει το πατίκωμα (συμπίεση) του χώματος και βοηθά στον περιορισμό των ζιζανίων.\nχρειάζονται πολύ χώρο για να αναπτυχθούν,\nπροτιμά το καλά αποστραγγιζόμενο αφράτο χώμα, που είναι πλούσιο σε οργανικές ύλες και θρεπτικά συστατικά. Γι’ αυτό πριν τη φύτευση εμπλουτίστε το χώμα με καλά χωνεμένη κοπριά ή κομπόστ. Το pH (δείκτης οξύτητας) του χώματος πρέπει να είναι μεταξύ 6.0 και 7.0.\n7) ΠΡΟΣΑΝΑΤΟΛΙΣΜΟς :-------\nα) Θα πρέπει να φυτέψετε τον κάθε σπόρο σε ξεχωριστό κυπελάκι, ώστε να μη διαταράξετε τις ρίζες κατά την μεταφύτευση. Η βλάστηση είναι ταχύτερη αν η θερμοκρασία είναι τουλάχιστον 21οC.\nβ) Μπορείτε να μεταφυτεύσετε τα σπορόφυτα όταν αρχίσει να αναπτύσσεται το τρίτο πραγματικό φύλλο, περίπου 3-4 εβδομάδες μετά τη σπορά.\nγ) Μπορείτε να κερδίσετε καλλιεργητικό χρόνο σπέρνοντας τα φυτά σε κλειστό χώρο 10 με 14 ημέρες πριν από την προβλεπόμενη ημερομηνία φύτευσης. Χρησιμοποιήστε, ει δυνατόν, αυτοδιαλυόμενες κούπες φύτευσης και προσπαθήστε να μην ταλαιπωρήσετε τις ρίζες κατά τη μεταφύτευση.\nδ) Η φύτευση ή μεταφύτευση στο ύπαιθρο πρέπει να καθυστερήσει έως ότου περάσει ο κίνδυνος παγωνιάς την άνοιξη. Οι σπόροι πρέπει να φυτεύονται σε λοφίσκους ανά τέσσερις ή πέντε και οι λοφίσκοι να απέχουν μεταξύ τους 120 με 150 εκατοστά. Αν φυτέψετε περισσότερες της μιας σειρές, κάθε σειρά λοφίσκων πρέπει να απέχει από τη διπλανή της 150 με 180 εκατοστά. Όταν τα φυντάνια αναπτυχθούν λίγο, μ’ ένα ψαλλίδι κόψτε κοντά στη ρίζα τα πιο ασθενικά κι αφήστε να μεγαλώσει το πιο δυνατό.\nστ) κατά το φύτεμα , είτε σπειρουμε τους σπορους της αγγουριάς απ' ευθειας στο χωμα , είτε σπειρουμε φυτά βαζουμε παντα μια μικρη ποσοτητα ζεολιθου.\nΤο φυτό χρειάζεται πολύ νερό και συχνό πότισμα και να απομακρύνετε συστηματικά όλα τα σαπισμένα, ή προβληματικά στελέχη, καθώς και τα λουλούδια που δεν αναπτύσσονται. Καλό είναι επίσης το πότισμα να γίνεται στην ρίζα και όχι πάνω στα φύλλα και η ποσότητα νερού να μην είναι υπερβολική ώστε να φαίνεται το χώμα μουσκεμένο\nα) Όταν το φυτό αναπτυχθεί και αρχίζει να ανθίζει θα διαπιστώσετε ότι τα φύλλα της αγγουριάς, κρύβουν τα άνθη. Μπορείτε να βοηθήσετε τις μέλισσες να γονιμοποιήσουν τα λουλούδια, αφαιρώντας τα πάνω φύλλα ώστε να γίνει ευκολότερη η πρόσβαση στα λουλούδια.\nβ) Κάθε φρούτο που δεν έχει γονιμοποιηθεί σωστά, θα συρικνωθεί. Αφαιρέστε τα από το φυτό ώστε να μπορέσει να ανθήσει ξανά.\nγ) Για να έχετε συνεχή παραγωγή, σας συμβουλεύουμε να σπέρνετε αγγουριές με χρονική απόσταση δύο με τριών εβδομάδων.\nδ) Θα πρέπει να κόβετε τα αγγούρια τακτικά, γιατί αν γίνουν πολύ μεγάλα, το φυτό θα σταματήσει να παράγει άλλα.\nε) Αν θέλετε να έχετε λιγότερα, αλλά μεγαλύτερα αγγούρια, μπορείτε να κόβετε τα νέα άνθη, ώστε η δύναμη του φυτού να πηγαίνει στο μεγάλωμα των καρπών. στ) Όσο λιγότερα τα άνθη, τόσο πιο δυνατά θα γίνουν τα υπάρχοντα αγγούρια.\nη) Μπορείτε να πειραματιστείτε σε διάφορες αγγουριές, για να δείτε το πόσα άνθη και αγγούρια μπορεί να υποστηρίξει το φυτό σας, ανάλογα με τις τοπικές συνθήκες (κλίμα, ποικιλία φυτού, ποιότητα χώματος, λίπανση).\n11) ΥΠΟΣΤΗΛΩΣΗ ΑΝ ΧΡΕΙΑΖΕΤΑΙ : NAI\nγια την πιο αγνη πσραγωγη ακολουθουμε τα οσα λεει η φυσικη καλλειεργεια\nΤα αγγούρια είναι έτοιμα για συγκομιδή 50 με 70 ημέρες μετά τη φύτευση. Ανάλογα με τη χρήση που τα προορίζετε, κόψτε τα ανάλογα με το μέγεθός τους. Μην τα αφήνετε όμως να φτάσουν στο στάδιο του κιτρινίσματος γιατί όσο μεγαλώνουν γίνονται πικρά. Μαζέψτε τα κόβοντάς το μίσχο τους μισό πόντο πάνω από τον καρπό. Και προσπαθήστε να μην ποδοπατήσετε τις αγγουριές την ώρα που μαζεύετε τον καρπό.\nΗ συχνή συγκομιδή των αγγουριών είναι απαραίτητη για να μεγαλώνουν και να έχουν την καλύτερη δυνατή ποιοτητα. Η καθυστέρηση της συγκομιδής οδηγεί σε αγγούρια κατώτερης ποιότητας και σε λιγότερο παραγωγικά φυτά επειδή η καρποφορία είναι μια εξαντλητική διαδικασία για το φυτό.\nΑυτό που κυρίως θα πρέπει να προσέξετε είναι το φυτό να έχει αρκετό νερό, αλλά να μην κολυμπά σε αυτό. Απομακρύνετε τυχόν σαπισμένα στελέχη ή προβληματικά τμήματα του φυτού. Μη ρίχνετε νερό απευθείας στα φύλλα. Συνίσταται σύστημα ποτισμού τύπου σταγόνας.\nΣύνηθες ασθένειες της αγγουριάς είναι:\nΗ προέλευση του είναι από την Ινδία όπου το καλλιεργούσαν πριν από 3.000 χρόνια. Επίσης ήταν γνωστό και στην Αρχαία Ελλάδα αλλά και στους Ρωμαίους. Στη συνέχεια διαδόθηκε και στην υπόλοιπη Ευρώπη\nΛατινικό Όνομα: Cucumis sativus, Cucurbitaceae family.


Δεν ξανάγινε: 1 δισ. ευρώ έφυγε σήμερα από τα ΑΤΜ! | Star.gr\nΔεν ξανάγινε: 1 δισ. ευρώ έφυγε σήμερα από τα ΑΤΜ!\nΤι είπε ο Γιάννης Δραγασάκης για τη συνάντηση με Ντράγκι\nΕικόνες πρωτοφανείς για την Ελλάδα εξελίσσονται στα ΑΤΜ των τραπεζών στον απόηχο της ανακοίνωσης του Αλέξη Τσίπρα για τη διενέργεια δημοψηφίσματος.\nΟι αριθμοί μιλούν από μόνοι τους και είναι συγκλονιστικοί: σήμερα μέσω των ΑΤΜ «έφυγε» 1 δισ. ευρώ!\nΑπό τη Φρανκφούρτη, πάντως, τηρείται επί του παρόντος στάση αναμονής για τις αποφάσεις σχετικά με τη στήριξη των ελληνικών τραπεζών.\nΑπό την πλευρά του, ο αντιπρόεδρος της κυβέρνησης Γιάννης Δραγασάκης με tweet του δήλωσε πως η κυβέρνηση θα συνεχίσει να συνεργάζεται στενά με την ΕΚΤ για να εξασφαλιστεί η σταθερότητα του τραπεζικού συστήματος.\n«Μετά τη σημερινή συνάντηση με τον Μάριο Ντράγκι στις Βρυξέλλες, ο Γιάννης Δραγασάκης και ο Ευκλείδης Τσακαλώτος δήλωσαν ότι η κυβέρνηση θα συνεχίσει να συνεργάζεται στενά με την ΕKT και την ΤτΕ για τη σταθερότητα του τραπεζικού συστήματος της χώρας» έγραψε ο κ. Δραγασάκης.


Alexander Schmemann: Ταπείνωση (Κυριακή του Τελώνη και του Φαρισαίου) - Ιερά Μητρόπολις Μόρφου\nΑρχική Αρχή Τριωδίου - Παραβολή Τελώνου και Φαρισαίου Alexander Schmemann: Ταπείνωση (Κυριακή του Τελώνη και του Φαρισαίου)\nΗ επόμενη Κυριακή ονομάζεται «Κυριακή του Τελώνη και του Φαρισαίου». Την παραμονή της ημέρας αυτής, δηλαδή στον Εσπερινό του Σαββάτου εμφανίζεται για πρώτη φορά το λειτουργικό βιβλίο της Μεγάλης Σαρακοστής που λέγεται Τριώδιο. Από αυτά διαβάζονται διάφορα κείμενα που τα προσθέτουμε στους συνηθισμένους ύμνους και τις ευχές της εβδομαδιαίας αναστάσιμης ακολουθίας.\nΗ περίοδος λοιπόν της Μεγάλης Σαρακοστής αρχίζει με μια αναζήτηση, μια προσευχή για ταπείνωση που είναι η αρχή της αληθινής μετάνοιας. Γιατί μετάνοια, πάνω από καθετί άλλο, είναι η επιστροφή στη γνήσια τάξη των πραγμάτων, η «αναμόρφωση του αρχαίου κάλλους». Η μετάνοια επομένως είναι θεμελιωμένη στην ταπείνωση και η ταπείνωση — η Θεία και θαυμαστή ταπείνωση — είναι καρπός της και τέρμα της. «Φαρισαίου φύγωμεν υψηγορίαν», λέει το Κοντάκιον της ημέρας, «και Τελώνου μάθωμεν το ταπεινόν εν στεναγμοίς». Βρισκόμαστε μπροστά στις «πύλες της μετανοίας» και στην πιο επιβλητική στιγμή του Όρθρου της Κυριακής∙ αφού διαβαστεί το Αναστάσιμο Ευαγγέλιο και αναγγελθεί η Ανάσταση του Χριστού με το «Ανάστασιν Χριστού θεασάμενοι…», ψάλλουμε για πρώτη φορά τα τροπάρια που θα μας συνοδεύουν σε όλη τη διάρκεια της Μεγάλης Σαρακοστής: «Της μετανοίας άνοιξόν μοι πύλας Ζωοδότα ορθρίζει γαρ το πνεύμα μου, προς ναόν τον άγιόν σου, ναόν φέρων του σώματος, όλον εσπιλωμένον αλλ ʹ ως οικτίρμων κάθαρον, ευσπλάχνω σου ελέει. Της σωτηρίας εύθυνόν μοι τρίβους, Θεοτόκε αισχραίς γαρ κατερρύπωσα, την ψυχήν αμαρτίαις, ως ραθύμως τον βίον μου, όλον εκδαπανήσας ταις σαις πρεσβείαις ρύσαι με πάσης ακαθαρσίας. Τα πλήθη των πεπραγμένων μοι δεινών, εννόων ο τάλας, τρέμω την φοβεράν ημέραν της κρίσεως· αλλά θαρρών εις το έλεος της ευσπλαχνίας σου, ως ο Δαυίδ βοώ σοι: Ελέησόν με ο Θεός, κατά το μέγα σου έλεος».\nΠηγή: Alexander Schmemann, “ΜΕΓΑΛΗ ΣΑΡΑΚΟΣΤΗ – Πορεία προς το Πάσχα”, Εκδ. Ακρίτας\nΠροηγούμενο άρθροΜόρφου Νεόφυτος: Η ταπείνωση οδηγεί στη Δόξα… (21.02.2021 Κυριακὴ Τελώνου καὶ Φαρισαίου)\nΕπόμενο άρθροΆγιος Νικόλαος Βελιμίροβιτς: “Ομιλία στην Κυριακή του Τελώνη και του Φαρισαίου”


Γιώργος Ιωάννου «Μοτοσικλέτας εγκώμιο» παράλληλο στο «Μες στους Προσφυγικούς Συνοικισμούς» | Σημειώσεις Νεοελληνικής Λογοτεχνίας του Κωνσταντίνου Μάντη\nΣτο πεζογράφημα «Μοτοσικλέτας εγκώμιο» εντοπίζουμε μερικές από τις βασικές θεματικές που βρίσκουμε και στο «Μες στους Προσφυγικούς Συνοικισμούς».\nα) Η μοναξιά του συγγραφέα και η συνήθειά του να περπατά στους δρόμους της πόλης. Ο Ιωάννου, ως συγγραφέας και εκπαιδευτικός, είχε επιλέξει ένα μοναχικό βίο αφοσιωμένο στη μελέτη και τη συγγραφή, που σε συνδυασμό με τις ερωτικές του επιλογές τον απομάκρυναν από τη δημιουργία μιας δικής του οικογένειας. Η μοναξιά που αισθάνεται, παρόλο που έχει προκύψει ως αποτέλεσμα δικών του επιλογών, δεν παύει να αποτελεί ένα διαρκές παράπονο για το συγγραφέα, που βρίσκει ως μόνη παρηγοριά τους περιπάτους μέσα στην κίνηση και την πολυκοσμία της πόλης: «Ολομόναχος, ξένος παντάξενος, χάνομαι στις μεγάλες αρτηρίες». Όπως χαρακτηριστικά σχολιάζει στο Μοτοσικλέτας εγκώμιο, του αρέσει να περπατά ανάμεσα στους ανθρώπους, να τους αγγίζει -τυχαία- και να τους ακούει, να τους βλέπει και να τους χαίρεται, χωρίς ωστόσο να επιδιώκει κάποια ουσιαστική γνωριμία μαζί τους.\nΣτο Μες στους Προσφυγικούς Συνοικισμούς, εντούτοις, βαρύνει περισσότερο η αποξένωση που αισθάνεται απέναντι σ’ όλους αυτούς τους αδιάφορους περαστικούς: «Σταματώ πολλές φορές στη μέση του πεζοδρομίου, κι όπως το κούτσουρο που κόβει το νερό, έτσι περιστρέφονται γύρω μου οι διαβάτες».\nβ) Η συνήθεια του Ιωάννου να παρατηρεί τους άλλους ανθρώπους. Αγαπημένη ασχολία του συγγραφέα είναι να παρατηρεί τους ανθρώπους γύρω του, συλλέγοντας εντυπώσεις και καταλήγοντας σε διαπιστώσεις για την προσωπικότητα ή την καταγωγή τους. Στο Μοτοσικλέτας εγκώμιο αναφέρει πως επιλέγει πολυσύχναστους δρόμους για τους περιπάτους του, όπου έχει τη δυνατότητα να περιεργάζεται τους περαστικούς, ενώ στο Μες στους Προσφυγικούς Συνοικισμούς, βρίσκεται σ’ ένα καφενείο κάποιου συνοικισμού, όπου συνηθίζει να πηγαίνει και να παρατηρεί τα παιδιά, αλλά και τους ενήλικες πρόσφυγες, έχοντας μάθει πια να ξεχωρίζει την καταγωγή τους από στοιχεία της εμφάνισής τους.\nγ) Η επιθυμία του συγγραφέα να αφήσει τη μοναχική του ζωή και να αισθανθεί πως ανήκει κι εκείνος σε κάποια ομάδα ανθρώπων. Ο Ιωάννου παρατηρώντας τους μοτοσικλετιστές να επιστρέφουν βιαστικά τα βράδια στα σπίτια τους, πιστεύει πως γυρίζουν έχοντας ικανοποιήσει τις ερωτικές τους επιθυμίες. Έτσι, σε αντίθεση μ’ εκείνον, είναι ευτυχείς και δε φοβούνται να επιστρέψουν στο σπίτι τους, όπως αυτός που τον περιμένει η μοναξιά και η θλίψη. Τους αποδίδει μια ζωή γεμάτη ελευθερία κι ευχαρίστηση και νιώθει πως θα μπορούσε μ’ ευκολία να αλλάξει την τωρινή του μοναχική και ανικανοποίητη ζωή, με τη δική τους. Φαντάζεται, λοιπόν, πώς θα ήταν να κυκλοφορεί με ταχύτητα στους δρόμους και πόσο ωραία θα ήταν να τον ακολουθεί μια θορυβώδης παρέα μοτοσικλετιστών, με την οποία θα πήγαιναν όπου ήθελαν, έχοντας όλη τη διάθεση να απολαύσουν τη ζωή.\nΜε παρόμοιο τρόπο στο Μες στους Προσφυγικούς Συνοικισμούς, ο συγγραφέας αντικρίζοντας τη μοναξιά και την αποξένωση της ζωής του, εύχεται να μπορούσε κι εκείνος να ζει σ’ έναν προσφυγικό συνοικισμό μαζί με πρόσφυγες της δικής του ράτσας. Ευχή που καθρεφτίζει βέβαια την έντονη ανάγκη του συγγραφέα για συντροφικότητα.\nΤο γεγονός ότι δε δημιούργησε δική του οικογένεια, το σχολιάζει ο συγγραφέας στο πεζογράφημα «Η μόνη κληρονομιά»:\n«Τους παππούδες μου δεν τους πρόλαβα εγώ. Ούτε με χάρηκαν ούτε κι ένιωσα ποτέ μου την ανάγκη να τους κλάψω. Είχαν πεθάνει κι οι δυο τους, αρκετά χρόνια προτού γεννηθώ. Και θάνατος που δεν τον έζησες, δε σε πονάει. Μου δώσαν τ’ όνομα του ενός, αποκλείεται όμως να πήρα και τις χάρες. Και δεν είμαι καθόλου βέβαιος, αν το τίμησα ως τώρα, όπως πρέπει. Πάντως, είμαι σίγουρος πια πως το όνομα αυτό εγώ σε κανέναν άλλον δε θα το κληροδοτήσω. Εκτός κι αν βρεθεί κάποιος φίλος σπλαχνικός, κάποιος που να μ’ αγάπησε πολύ περισσότερο απ’ όσο μπορώ εγώ να πιστέψω, και βάλει στο αγοράκι του τ’ όνομά μου, φέρνοντας στο μυαλό του εκείνη τη στιγμή την ταλαιπωρημένη όσο και αστεία ύπαρξή μου. Αλλά ποιος θα θελήσει να διακινδυνέψει τόσο πολύ για μένα;\nΘέλω να πω πως για να σε πουν παππού, πρέπει να σε πούνε πρώτα πατέρα. Κι όταν δεν έχει γίνει το δεύτερο, και τα χρόνια έχουν κάπως περάσει, αποκλείεται φυσικά ν’ ακούσεις το πρώτο. ...\nΟι δικοί μου πήγαν ίσως με το παράπονο πως πεθαίνουν νέοι και δεν πρόλαβαν. Μα κι αν ζούσαν, δεν επρόκειτο ν’ ακούσουν τίποτε παραπάνω. Ο θάνατος σώζει από πολλές πίκρες.»\nΣτο πεζογράφημα «Η σκυλοπολιορκία» όπου ο Ιωάννου εγκλωβίζεται σ’ ένα αποχωρητήριο από μερικούς άγριους σκύλους, βρίσκει την ευκαιρία να σχολιάσει την επιλογή του να αφοσιωθεί στη μελέτη και το γράψιμο:\n«Ανάθεμα την ώρα και τη στιγμή που καταπιάστηκα μ’ όλα τούτα τα διαβάσματα και τα γραψίματα και δε με χωράει πια ο τόπος. Και να ‘ταν τα μοναδικά μαρτύρια που τραβούσα εξαιτίας των ασχολιών μου αυτών, θα ‘μουν πολύ ευχαριστημένος. Πρώτα πρώτα, εφόσον έχανα το χρόνο μου, έχανα την ίδια τη ζωή μέσα από τα χέρια μου. Γιατί, αν στο αποχωρητήριο ήμουν μπλοκαρισμένος για πρώτη φορά, στο άχαρο δωμάτιό μου ήμουν κλεισμένος κάθε βράδυ, παλεύοντας με χαρτιά και με βιβλία, που μόνο μπελάδες και αποξένωση μου είχαν μέχρι τώρα δημιουργήσει.»\nΈνα ακόμη σχόλιο για τη μοναξιά του συγγραφέα εντοπίζουμε στο πεζογράφημα «Ο λογοτιμήτης», που αναφέρεται σε μια τυχαία επίσκεψη του Ιωάννου στις φυλακές, και το οποίο μας δίνει παράλληλα μια ένδειξη για τις ερωτικές επιλογές του\n«Αλλά τώρα εγώ προσπαθούσα να φέρω την κουβέντα αλλού∙ στην ερωτική ζωή των καταδίκων. Γιατί βέβαια δεν μπορεί να μην υπάρχει. Τα ήξερε όλα, μου είπε με λεπτομέρειες που το απόδειχναν. Τα συνηθισμένα μοναστηρίσια καμώματα. Μιλούσε προσεχτικά και με λεπτότητα, με συμπάθεια σχεδόν. Καλός άνθρωπος, χριστιανικών αρχών. Όμως τα μάτια του λαμπύριζαν ασυνήθιστα μες στο σκοτάδι.\nΜου επέτρεψε να ζυγώσω στα παράθυρα που ήταν απ’ την πλευρά μας. Γαλήνη επικρατούσε μέσα. ...\nΠολλοί απ’ τους νεαρούς, μόνο με το σωβρακάκι, ήταν μισοξαπλωμένοι αμέριμνα στα κρεβάτια τους και κάπνιζαν. Ξαφνικά, ένιωσα κάτι να με σκεπάζει, όπως όταν βλέπεις τον άλλον να ζει ευτυχισμένος, ενώ εσύ ακριβώς δίπλα του δυστυχείς. Που είναι πιο ελεύθερα άραγε; Εδώ ή μέσα στην οικογένεια, τον κύκλο και το υπαλληλίκι; Πάντως, μοιάζει να είναι αφάνταστα λιγότερη απ’ τη δική μου η μοναξιά τους. Καλύτερα, θαρρώ, πολύ καλύτερα σε μοναστήρι ή στις σκιερές φυλακές, μαζί μ’ αυτούς που έκαναν το θέλημά τους, παρά έξω, με τους διστακτικούς και αφυδατωμένους. Δεν είμαι, νομίζω, τρελός. Ξέρω καλά τι καθάρματα υπάρχουν κι εκεί μέσα. Όμως είναι δυνατό ν’ αγγίξεις και τις πιο αποκαθαρμένες καταστάσεις.\nΣχεδόν απέναντί μου, ένας βαρύς νεαρός γδυνόταν αργά, προφανώς για να κοιμηθεί. Αποκαλύπτονταν σιγά σιγά το ορειχάλκινο σώμα του. Στο τέλος, όταν αδιάφορος έβγαλε τα ρούχα όλα, δυο τρεις που κάμναν το εργόχειρό τους, σήκωσαν για μια στιγμή το κεφάλι, κι ύστερα ξανάσκυψαν πιο πολύ στη δουλειά τους σα θαμπωμένοι. Πράγματι, το κορμί αυτό ήταν από κείνα που ζωγράφιζαν με πάθος οι ειδωλολάτρες αγγειογράφοι ή που σμίλευε ο γλύπτης Πολύκλειτος. Αναπάντεχα ψιθύρισα τους στίχους:\nΜα σαν τον άντρα που ‘δα χτες στου Δράκου το Λιβάδι,\nΧαρά στον που τον έσπερνε κι οπού τον κοιλοπόνα...\nΟ νεαρός χώθηκε σχεδόν γυμνός στο κρεβάτι του. Θα ‘ταν κι αυτός αόριστα ερωτευμένος με όλα. Ρεμπέτικο όλο σεβντά σα να ακούγονταν.»


Ο Σανικίτζε που γέρασε (στα 20) και ξανάνιωσε (στα 30) - Contra.gr - Live Sports Magazine\nΟ Σανικίτζε που γέρασε (στα 20) και ξανάνιωσε (στα 30)\nΓΙΑΝΝΗΣ ΖΩΙΤΟΣ ΤΕΛ. ΑΝΑΝΕΩΣΗ: 06 Σεπ. 2016 | 19:47\nΟ ασπρομάλλης Βίκτορ Σανικίτζε του Άρη, ο οποίος στα 30 του είναι πιο "νέος" απ' όσο στα 20 του.\nΟ Βίκτορ Σανικίτζε, η μεγάλη καλοκαιρινή μεταγραφή του Άρη, δεν είναι αυτό που φαίνεται. Τα λίγα μαλλιά, οι πολλές άσπρες τρίχες σε κροτάφους ή γενειάδα και το καμπουριασμένο κορμί του παραπέμπουν σε βετεράνο των παρκέ που παλεύει να μαζέψει τα τελευταία ένσημα για τη σύνταξη.\nΗ όψη του ξεγελάει. Ο Βίκτορ Σανικίτζε είναι κάτι άλλο. Είναι ένας ακμαίος 30άρης, ο οποίος στη δέκατη ομάδα της καριέρας έχει αφενός την ωριμότητα αφετέρου την ποιότητα να λειτουργήσει ως σημείο αναφοράς σ' ένα σύνολο που σε μια σεζόν με νέα πρόσωπα έχει ανάγκη από παίκτες-καθοδηγητές.\nΝΤΡΑΦΤ ΣΤΑ 18\nΟ Γεωργιανός φόργουορντ δεν ήταν εύκολο να πείσει για την αξία του, παρόλο που στα 18 του έγινε ντραφτ από τους Χοκς (και παραχωρήθηκε στους Σπερς στους οποίους αρέσουν οι μη Αμερικανοί). Ούτε όμως φοβήθηκε όταν στα 20 του δεν δικαίωσε τις προσδοκίες.\nΤο καλοκαίρι του 2006 άφησε τη γαλλική Ντιζόν για την τότε υπολογίσιμη Εστουδιάντες. Τη σεζόν που άρχισε τον Οκτώβριο έπαιξε μόνο δώδεκα διάσπαρτα ματς με τους "φοιτητές" της Μαδρίτης στην ACB (με καλύτερη εμφάνιση τους 8 πόντους και τα 4 ριμπάουντ απέναντι στη Μάλαγα) και κάποια ακόμη στην Ευρώπη.\nΑρχικά αντιμετώπισε γραφειοκρατικά προβλήματα, αφού δεν εκδιδόταν η βίζα του και έκανε ντεμπούτο την 6η αγωνιστική. Η προσαρμογή ήταν επίσης ένα ζήτημα, αφού καθυστέρησε να εγκλιματιστεί στο νέο περιβάλλον, ενώ μετά τον Φεβρουάριο αντιμετώπισε πρόβλημα σκωληκοειδίτιδας με αποτέλεσμα για ένα μήνα να μείνει εκτός προπονήσεων και να χάσει μια σειρά από αγώνες μένοντας πίσω.\nΞΑΝΑ ΑΠΟ ΤΟ ΜΗΔΕΝ\nΔεν κάμφθηκε που δεν "έπιασε" στην Ισπανία και έφυγε για να βρει το δρόμο του. Έσκυψε το κεφάλι, γύρισε στη Γεωργία, σκέφτηκε τις επιλογές του και για να έχει πρωτίστως χρόνο προτίμησε να... πέσει επίπεδο και να παίξει στην εσθονική Ταρτού Ροκ. Ήξερε ότι οφείλει πρώτα να ξαναβρεί το βηματισμό του προτού σηκώσει το βλέμμα και κοιτάξει προσφορές από ομάδες κορυφαίων πρωταθλημάτων.\nΈγραψε συμμετοχές, στο Eurocup είχε 5.7 πόντους και 3.9 ριμπάουντ και μπήκε στο στόχαστρο της Βίρτους Μπολόνια (αντίπαλοι στην Ευρώπη), η αίγλη της οποίας είχε ξεθωριάσει και αναζητούσε στ' αζήτητα παίκτες καλής πάστας.\nΑυτό ήταν. Στην μπασκετούπολη της Ιταλίας ο Σανικίτζε άρχισε σεζόν με τη σεζόν να προοδεύει και να εξελίσσεται. Ήταν από τους κορυφαίους ριμπάουντερ στη λίγκα και μέσα σε τρεις χρονιές είχε καταφέρει να φτιάξει πάλι το όνομά του. Κατόπιν ακολούθησαν η κραταιά Σιένα, η Σαραγόσα και κυρίως η Ούνιξ. Εκεί που ανταγωνίστηκε σε μούσι τον Κώστα Καϊμακόγλου και έπαιξε Ευρωλίγκα.\nΟ παίκτης που είχε "γεράσει" αγωνιστικά στα 20 του είχε πλέον ξανανιώσει. Και τώρα έρχεται από την Άγκυρα στη Θεσσαλονίκη για να φέρει χαρακτήρα, εμπειρία, αλτρουισμό, εξυπνάδα, αξιόπιστο τρίποντο και καλό ριμπάουντ.


Τρίτη, 14 Νοεμβρίου 2017, 12:45\nΠαρασκευή, 6 Οκτωβρίου 2017, 14:21\nΜουντιάλ 2018, Κροατία - Φινλανδία: Νίκη πριν τον «τελικό»\nΗ Κροατία θέλει να εκμεταλλευτεί το κίνητρο στο ματς με τη Φινλανδία, πριν τον «τελικό» πρόκρισης στην Ουκρανία. 100άρης ο Μόντριτς, αισθάνεται υπό πίεση ο τεχνικός Αντε Τσάτσιτς.\nΠέμπτη, 5 Οκτωβρίου 2017, 10:34\nΜουντιάλ 2018, Μαυροβούνιο - Δανία: Υψηλού κινδύνου στην Ποντγκόριτσα\nΜαυροβούνιο και Δανία ισοβαθμούν στη δεύτερη θέση, το μεταξύ τους ματς στην Ποντγκόριτσα θα κρίνει πολλά στη μάχη αρχικά για την εξασφάλιση των μπαράζ για την πρόκριση στο Μουντιάλ. Μικρή πτώση του άσου αλλά παραμένει φαβορί στο 2,20 η Δανία.\nΠέμπτη, 31 Αυγούστου 2017, 16:38\nΜουντιάλ 2018, Ελβετία - Ανδόρα: Για το 7x7\nΗ Ελβετία αναμένεται να διευρύνει το απόλυτο σερί της στον δεύτερο προκριματικό όμιλο.\nΠρ. Μουντιάλ 2018, Ιταλία – Λιχτενστάιν: Νίκη με πολλά γκολ\nΗ Ιταλία θέλει να πετύχει νίκη με πολλά γκολ επί του Λιχτενστάιν, που ίσως να της χρειαστούν σε περίπτωση ισοβαθμίας με την Ισπανία, πριν από τη μεταξύ τους κρίσιμη αναμέτρηση τον Σεπτέμβριο στη Μαδρίτη. Επιθετικό 4-2-4 απόψε στο Ούντινε.\nΣάββατο, 10 Ιουνίου 2017, 12:03\nΠρ. Μουντιάλ 2018, Καζακστάν - Δανία: Θέμα με τους γκολκίπερ στους Δανούς\nΤο ρόλο του φαβορί καλείται να επιβεβαιώσει στο Καζακστάν η Δανία, προηγήθηκε η θετική εμφάνιση στο φιλικό της Τρίτης κόντρα στη Γερμανία. Θέμα με τις απουσίες των κίπερ Σμάιχελ και Λεαλ, θα παίξει - ο τρίτος της παρέας - Ρένοφ.\nΣάββατο, 10 Ιουνίου 2017, 02:23\nΠρ. Μουντιάλ 2018, Μαυροβούνιο – Αρμενία: Ποτέ τον Ιούνιο\nΚρίσιμο ματς για τη δεύτερη θέση στην Ποντγκόριτσα, το Μαυροβούνιο υποδέχεται την Αρμενία. Οι Μαυροβούνιοι θέλουν τη νίκη για να αυξήσουν τις πιθανότητές τους, ωστόσο πρέπει να σπάσουν την αρνητική παράδοση που τους θέλει να μην κερδίζουν ποτέ τον μήνα Ιούνιο. Με ψυχολογία η Αρμενία.\nΠαρασκευή, 9 Ιουνίου 2017, 11:23\nΠρ. Μουντιάλ 2018, Εσθονία - Βέλγιο: Μεγαλύτερος αντίπαλος ο αγωνιστικός χώρος\nΣτο Βέλγιο μετά την γκέλα με την Ελλάδα είναι αποφασισμένοι να επιστρέψουν στις νίκες κερδίζοντας την Εσθονία, η οποία τους φοβίζει λιγότερο συγκριτικά με τον αγωνιστικό χώρο της «Λε Κοκ Αρένα».\nΣάββατο, 25 Μαρτίου 2017, 23:52\nΠρ. Μουντιάλ 2018, Μάλτα – Σλοβακία: Φαβορί οι Σλοβάκοι\nΗ Σλοβακία αν θέλει να διατηρήσει ελπίδες πρόκρισης θα πρέπει να περάσει από το Τα’ Κάλι, η Μάλτα δεν έχει ως τώρα βαθμό στον όμιλο και ψάχνει το πρώτο θετικό αποτέλεσμα. Αναμενόμενα χαμηλά στο 1,10 το διπλό των Σλοβάκων...\nΠαρασκευή, 24 Μαρτίου 2017, 14:50\nΠρ. Μουντιάλ 2018, Κροατία – Ουκρανία: Με κόσμο και απουσίες οι Κροάτες\nΜετά από τρία ματς κεκλεισμένων των θυρών ο κόσμος γυρίζει στο «Μάξιμιρ», υπάρχει όμως φόβος για νέα επεισόδια από τους Κροάτες οπαδούς. Κροατία εναντίον Ουκρανίας στο ντέρμπι κορυφής του ένατου ομίλου, με απουσίες οι γηπεδούχοι (Πέρισιτς, Τσόρλουκα, Βρσάλκο), χωρίς άγχος οι Ουκρανοί.\nΠαρασκευή, 24 Μαρτίου 2017, 13:20\nΠρ. Μουντιάλ 2018, Λιχτενστάιν - ΠΓΔΜ: Για σεφτέ αμφότερες\nΧωρίς βαθμό παραμένουν Λιχτενστάιν και ΠΓΔΜ στον 7ο όμιλο των προκριματικών. Ενώ όμως η γηπεδούχος απέφυγε ιστορικό διασυρμό απέναντι στην Ιταλία, οι Σκοπιανοί λαχτάρισαν έως το 90' εντός έδρας τη Σκουάντρα Ατζούρα.\nΠαρασκευή, 24 Μαρτίου 2017, 11:36\nΠρ. Μουντιάλ 2018, Αυστρία - Μολδαβία: Για το... restart\nΗ Αυστρία τα έκανε... μαντάρα το φθινόπωρο και τώρα θέλει οπωσδήποτε τη νίκη με τη Μολδαβία για να ξαναμπεί στον χορό της πρόκρισης.\nΚυριακή, 13 Νοεμβρίου 2016, 11:15\nΠρ. Μουντιάλ 2018, Ελλάδα - Βοσνία: Σαν τελικός...\nΜε το Βέλγιο να θεωρείται το απόλυτο φαβορί για την πρωτιά, οι αναμετρήσεις της Ελλάδας με τη Βοσνία αναμένονται καθοριστικές για τη 2η θέση. Οριακό φαβορί πλέον το διπλό, χαμηλά οι αποδόσεις της ισοπαλίας.\nΠρ. Μουντιάλ 2018, Ισπανία - ΠΓΔΜ: Να σπάσει το… τείχος\nΝα φτάσει με νίκη τα 57 παιχνίδια αήττητη σε προκριματικά Μουντιάλ θέλει η Ισπανία κόντρα στην ΠΓΔΜ των πέντε στόπερ και των μηδέν βαθμών (οι ήττες στο γκολ) στον όμιλο.\nΣάββατο, 12 Νοεμβρίου 2016, 08:06\nΠρ. Μουντιάλ 2018, Κροατία - Ισλανδία: Ντέρμπι κορυφής στο άδειο «Μάξιμιρ»\nΗ Κροατία με Μόντριτς και Ράκιτιτς στη σύνθεσή της ξανά, αλλά χωρίς τη βοήθεια του κόσμου στο κεκλεισμένων των θυρών «Μάξιμιρ», υποδέχεται την εξαιρετική Ισλανδία, στο ντέρμπι κορυφής του ένατου ομίλου. Στο 1,45 ο άσος, πιο αμφίρροπο από ό,τι δείχνει.\nΤρίτη, 11 Οκτωβρίου 2016, 14:05\nΠρ. Μουντιάλ 2018, Τσεχία - Αζερμπαιτζάν: Για νέο μπαμ οι Αζέροι\nΜετά τις εσωτερικές έριδες που προκάλεσαν στους Νορβηγούς, οι Αζέροι είναι έτοιμοι να πυροδοτήσουν εξελίξεις και στο εθνικό συγκρότημα της Τσεχίας, που κατεβαίνει για την πρώτη της νίκη στον όμιλο με πολλές αλλαγές στις κλήσεις και πεσμένη ψυχολογία ύστερα από την απογοητευτική εμφάνιση με τη Γερμανία.\nΤρίτη, 11 Οκτωβρίου 2016, 13:37\nΠρ. Μουντιάλ 2018, Καζακστάν - Ρουμανία: Με φόρα οι Ρουμάνοι\nΜε το πόδι στο "γκάζι" οι Ρουμάνοι που μετά την πεντάρα στην Αρμενία, πηγαίνουν στο Καζακστάν με στόχο το δεύτερο διαδοχικό τους τρίποντο.\nΤρίτη, 11 Οκτωβρίου 2016, 11:59\nΠρ. Μουντιάλ 2018, Σλοβενία - Αγγλία: Στον πάγκο ο Ρούνι\nΜε ανεβασμένο ηθικό οι Σλοβένοι μετά τη νίκη και την καλή εμφάνιση με τη Σλοβακία, μπαίνουν χωρίς άγχος κόντρα στην Αγγλία. Δεν τρόμαξαν τα ''λιοντάρια'' κόντρα στη Μάλτα, ενώ ζήτημα προέκυψε με τις αποδοκιμασίες των οπαδών στον Γουέιν Ρούνι, με τον άσο της Γιουνάιτεντ να κάθεται στον πάγκο κατά πάσα πιθανότητα απόψε.\nΤρίτη, 11 Οκτωβρίου 2016, 09:50\nΠρ. Μουντιάλ 2018, Γερμανία - Β. Ιρλανδία: Για μια ακόμα επίδειξη ισχύος\nΧωρίς αντίπαλο η Γερμανία στον όμιλο, θα είναι έκπληξη ακόμα και αν δυσκολευτεί για ένα ημίχρονο απέναντι στη Βόρεια Ιρλανδία. Καθάρισε με 3-0 Νορβηγία και Τσεχία, στο 1,10 ο άσος.\nΤρίτη, 11 Οκτωβρίου 2016, 08:00\nΠρ. Μουντιάλ 2018, Νορβηγία - Σαν Μαρίνο: Ούτε το... 20-0 δεν σώνει τον Χέγκμο\nΤους ασκούς του Αιόλου άνοιξε στη Νορβηγία η ήττα από το Αζερμπαϊτζάν, με τον κόσμο να ζητάει την παραίτηση του Χέγκμο και εκείνος να σφυρίζει αδιάφορα. Σε δεύτερη μοίρα το ματς με το Σαν Μαρίνο.\nΔευτέρα, 13 Νοεμβρίου 2017, 12:01\nΜπαράζ Μουντιάλ, Ιταλία-Σουηδία: Σε τεντωμένο σχοινί οι Ιταλοί\nΗ πίεση στους ώμους των Ιταλών είναι τεράστια, κινδυνεύουν να μείνουν εκτός Μουντιάλ για πρώτη φορά μετά από 60 χρόνια. Ο Βεντούρα πάντως διατηρεί το 3-5-2, η Σουηδία καλείται να διαφυλάξει το 1-0 της Στοκχόλμης και να πάρει την ιστορική πρόκριση!\nΠέμπτη, 5 Οκτωβρίου 2017, 11:56\nΜουντιάλ 2018, Σαν Μαρίνο - Νορβηγία: Αγγαρεία στο Σεραβάλε\nΗ Νορβηγία έμεινε νωρίς μακριά από κάθε προοπτική διάκρισης στον τρίτο όμιλο, βγάζει την υποχρέωση στο Σεραβάλε. Οι ερασιτέχνες του Σαν Μαρίνο θα ψάξουν το πρώτο εντός έδρας γκολ τους στον όμιλο.\nΚυριακή, 3 Σεπτεμβρίου 2017, 09:54\nΜουντιάλ 2018, Γαλλία – Λουξεμβούργο: Κρατάει την τύχη της\nΗ Γαλλία είναι πλέον ακλόνητο φαβορί για την πρώτη θέση. Υποδέχεται το Λουξεμβούργο που ταξίδεψε με άριστη ψυχολογία.\nΠέμπτη, 31 Αυγούστου 2017, 16:36\nΠρ. Μουντιάλ 2018, Βέλγιο - Γιβραλτάρ: Ζέσταμα εν όψει Ελλάδας\nΧωρίς πειραματισμούς ο Μαρτίνεθ. Sold out ακόμη και με το Γιβραλτάρ οι φίλοι των «κόκκινων διαβόλων»!\nΚυριακή, 11 Ιουνίου 2017, 12:13\nΠρ. Μουντιάλ 2018, Κόσοβο - Τουρκία: Το κίνητρο στην κλυδωνιζόμενη Τουρκία\nΤο Κόσοβο αναζητά το πρώτο σπουδαίο αποτέλεσμα στη σύντομη ποδοσφαιρική ιστορία του, φιλοξενώντας την Τουρκία στην ουδέτερη Σκόδρα (Αλβανία). Δεν είναι και το καλύτερο το κλίμα στους Τούρκους μετά τα όσα συνέβησαν με τον ηγέτη Αρντά Τουράν, ο οποίος αποπέμφθηκε από την ομάδα και κατόπιν δήλωσε την αποχώρησή του από την εθνική.\nΣάββατο, 10 Ιουνίου 2017, 11:34\nΠρ. Μουντιάλ 2018, Αζερμπαϊτζάν - Β. Ιρλανδία: Δύσκολες συνθήκες για Βρετανούς\nΣτα χέρια της κρατάει τη 2η θέση η Β. Ιρλανδία, μπορεί να διευρύνει ακόμα περισσότερο την απόσταση από την Τσεχία. Πριν πετάξει στο Μπακού, η αποστολή διέμεινε τέσσερις μέρες στην Τουρκία ώστε να εγκλιματιστεί στις συνθήκες της περιοχής.\nΠαρασκευή, 9 Ιουνίου 2017, 13:07\nΠρ. Μουντιάλ 2018, Ολλανδία - Λουξεμβούργο: Εποχή Αντβοκαατ στους «οράνιε»\nΝτεμπούτο για τον Ντικ Αντβοκαατ στον πάγκο των Ολλανδών που μπαίνουν σε νέα εποχή και έχουν αλλάξει ψυχολογία. Ευκαιρία να ξεσπάσουν απέναντι στο αδύναμο Λουξεμβούργο.\nΚυριακή, 26 Μαρτίου 2017, 11:52\nΠρ. Μουντιάλ 2018, Σαν Μαρίνο – Τσεχία: Στόχος τα γκολ\nΑσφαλώς φαβορί η Τσεχία στην αναμέτρηση με το Σαν Μαρίνο στο Σεραβάλε, στόχος των παικτών του Κάρελ Γιάρολιμ και όσα περισσότερα γκολ γίνεται. Με στόχο μια καλή εμφάνιση η ομάδα του Πιεράντζελο Μαντζαρόλι.\nΣάββατο, 25 Μαρτίου 2017, 12:33\nΠρ. Μουντιάλ 2018, Βέλγιο – Ελλάδα: Με απουσίες οι Βέλγοι\nΧωρίς Αζάρ, Μεουνιέ και τον Ντε Μπρούιν εξαιρετικά αμφίβολο το Βέλγιο. Παιχνίδι πρόκληση για την Ελλάδα. Γκράντε φαβορί ο άσος, στο 1,25. Sold out στο «Κινγκ Μπουντουάν».\nΠαρασκευή, 24 Μαρτίου 2017, 13:47\nΠρ. Μουντιάλ 2018, Ιταλία - Αλβανία: Η απόβαση στο Παλέρμο και ο Ντε Μπιάζι\nΗ Ιταλία υποδέχεται την Αλβανία στο Παλέρμο, με τουλάχιστον 2.500 οπαδούς οι Αλβανοί στη Σικελία. Επιθετικά ο Βεντούρα με τους Ινσίνιε, Καντρέβα, Μπελότι και Ιμόμπιλε στην ενδεκάδα. «Ιταλική» η Αλβανία, έξι παίκτες αγωνίζονται στο καμπιονάτο ενώ φυσικά Ιταλός είναι και ο ομοσπονδιακός, Τζιάνι Ντε Μπιάζι.\nΠαρασκευή, 24 Μαρτίου 2017, 12:59\nΠρ. Μουντιάλ 2018, Κόσοβο - Ισλανδία: Με απουσίες η Ισλανδία\nΤην πρώτη του νίκη σε επίσημη διοργάνωση ψάχνει το Κόσοβο. Με απουσίες στην Αλβανία, η Ισλανδία, που κυνηγάει τη δεύτερη θέση του ομίλου. Φαβορί του 1,35 το διπλό.\nΚυριακή, 13 Νοεμβρίου 2016, 12:02\nΠρ. Μουντιάλ 2018, Βέλγιο - Εσθονία: Για το 4x4 οι «κόκκινοι διάβολοι»\nΝα συνεχίσει με το απόλυτο στον προκριματικό όμιλο του Μουντιάλ επιθυμεί το Βέλγιο, που φιλοξενεί την Εσθονία. Γκράντε φαβορί ο άσος, μετά βίας ξεπερνά το 1,05 σε ορισμένες εταιρίες.\nΣάββατο, 12 Νοεμβρίου 2016, 15:20\nΠρ. Μουντιάλ 2018, Ουκρανία - Φινλανδία: Όλα του... γάμου δύσκολα για τους Φιλανδούς\nΤην ώρα που οι Ουκρανοί έχουν κάνει ελπιδοφόρο ξεκίνημα στον όμιλο, οι Φιλανδοί έχουν ξεχάσει τι σημαίνει νίκη και ταξίδεψαν στην Οδησσό με απουσίες και τον Μπάκε σε δύσκολη θέση.\nΣάββατο, 12 Νοεμβρίου 2016, 12:07\nΠρ. Μουντιάλ 2018, Αυστρία - Ιρλανδία: Sold out στο «Ερνστ Χάπελ»\nΜονόδρομος η νίκη για την Αυστρία κόντρα στην Ιρλανδία μετά τα απογοητευτικά αποτελέσματα του Οκτωβρίου. Κατάμεστο θα είναι απόψε το «Ερνστ Χάπελ». Με αρνητική παράδοση οι Ιρλανδοί επί αυστριακού εδάφους και χωρίς τον Σέιν Λονγκ.\nΠαρασκευή, 11 Νοεμβρίου 2016, 10:54\nΠρ. Μουντιάλ 2018, Μάλτα – Σλοβενία: Το φαβορί και οι κατηγορίες για «στήσιμο»\nΗ Μάλτα ξεκίνησε με τρεις ήττες τον έκτο προκριματικό όμιλο και ψάχνει το πρώτο θετικό αποτέλεσμα κόντρα στη Σλοβενία, που φυσικά είναι το απόλυτο φαβορί για την επικράτηση. Το διπλό των Σλοβένων στο 1,25, στο μεταξύ οι Μαλτέζοι κατηγορούνται για χειραγώγηση του προηγούμενου αγώνα με τη Λιθουανία από τη FIFA.\nΤρίτη, 11 Οκτωβρίου 2016, 13:40\nΠρ. Μουντιάλ 2018, Λιθουανία - Μάλτα: Στα όρια της εξάντλησης\nΤην πρώτη τους νίκη στον όμιλο αναζητούν αμφότερες και ενώ προέρχονται από ενθαρρυντικές εμφανίσεις, αλλά και την ανάλογη κόπωση που προκάλεσε η προ ολίγων ημερών παρουσία τους στο Νησί.\nΤρίτη, 11 Οκτωβρίου 2016, 13:34\nΠρ. Μουντιάλ 2018, Πολωνία - Αρμενία: Υπό το σοκ του τραυματισμού του Μίλικ\nΝα αφιερώσουν τη νίκη στον άτυχο επιθετικό της Νάπολι που τραυματίστηκε σοβαρά κόντρα στους Δάνους, ευελπιστούν οι γηπεδούχοι. Με σημαντικές απουσίες παρατάσσονται και οι Αρμένιοι.\nΤρίτη, 11 Οκτωβρίου 2016, 10:15\nΠρ. Μουντιάλ 2018, Σλοβακία - Σκωτία: Πέφτει στα βαθιά ο Σκρίνιαρ\nΠροβλήματα στην άμυνα των Σλοβάκων, σε τέτοιο βαθμό που ο Κόζακ να αναγκάζεται να καλέσει εσπευσμένα από την Under 21 τον Σκρίνιαρ και να ετοιμάζεται να τον ρίξει κατευθείαν στα βαθιά. Επιστρέφει πάντως και ο Σκρτελ, μετά την πετυχημένη επέμβαση. Ερωτηματικό στην επίθεση της Σκωτίας.\nΤρίτη, 11 Οκτωβρίου 2016, 08:30\nΠρ. Μουντιάλ 2018, Δανία - Μαυροβούνιο: Κομβικό παιχνίδι για τη συνέχεια\nΠροβλήματα έβγαλε η άμυνα της Δανίας στην Πολωνία, ξεμπούκωσε το Μαυροβούνιο κόντρα στο Καζακστάν και το μεταξύ τους ματς αποκτά ξεχωριστό ενδιαφέρον. Σε μέτρια κατάσταση λόγω... Μπίμπερ το Πάρκεν.\nΔευτέρα, 10 Οκτωβρίου 2016, 14:07\nΠρ. Μουντιάλ 2018, Γιβραλτάρ - Βέλγιο: Αντιστοιχηματική διαφορά δυναμικότητας\nΠάλι καλά που δεν… πληρώνεις κιόλας αν ποντάρεις υπέρ του Βελγίου («2 στα 2» μέχρι τώρα στον όμιλο) και νικήσει, ως αναμένεται, στην αναμέτρησή του με το μικρούλι Γιβραλτάρ επί πορτογαλικού εδάφους.


Κύπρος - Κανονισμοί εξετάσεων διορίσιμων εκπαιδευτικών. Χρήσιμες πληροφορίες και μοριοδότηση - xenesglosses.eu\nΤετάρτη, 19/05/2021, 05:04\nHome / HEADER-NEWS / Κύπρος – Κανονισμοί εξετάσεων διορίσιμων εκπαιδευτικών. Χρήσιμες πληροφορίες και μοριοδότηση\n0διορισίμων εκπαιδευτικών Κανονισμοί εξετάσεων Κύπρος μοριοδότηση πληροφορίες\nΔημοσιεύτηκε: 8:49 μμ Σεπτέμβριος 4th, 2017 0\nΠερίπου 600 Ελλαδίτες εκπαιδευτικοί θα λάβουν μέρος στις εξετάσεις τύπου ΑΣΕΠ της Κύπρου.\nΔημοσιεύουμε τους Επίσημους Κανονισμούς Εξετάσεων για τους Διορίσιμους Εκπαιδευτικούς όσον αφορά τις υποχρεώσεις των υποψηφίων κατά τη διάρκεια της εξέτασης.\nΟι πιο κάτω κανονισμοί είναι εκδωθήκαν βάση του Περί Δημόσιας Εκπαιδευτικής Υπηρεσίας Νόμου\nΟι υποψήφιοι προσέρχονται στην αίθουσα του εξεταστικού κέντρου, τουλάχιστον τριάντα (30) λεπτά πριν την καθορισμένη ώρα έναρξης της εξέτασης. Είναι δυνατό να επιτραπεί, κατ’ εξαίρεση, η είσοδος ύστερα από απόφαση του υπεύθυνου της επιτροπής του εξεταστικού κέντρου ή εκπροσώπου του, σε υποψήφιο που καθυστέρησε να προσέλθει στην αίθουσα εξέτασης, όχι όμως μετά την παρέλευση τριάντα (30) λεπτών από τη διανομή των εξεταστικών δοκιμίων στους υποψηφίους.\nΟι υποψήφιοι πρέπει απαραίτητα να φέρουν μαζί τους δελτίο ταυτότητας και δελτίο υποψηφίου για ταυτοποίηση των στοιχείων τους.\nΤα ατομικά στοιχεία των υποψηφίων γράφονται από τους ιδίους πριν τη διανομή των εξεταστικών δοκιμίων στον ειδικό χώρο που υπάρχει στο εξώφυλλο του τετραδίου απαντήσεων. Τα στοιχεία αυτά καλύπτονται με αδιαφανή μεμβράνη από τον επιτηρητή κατά την παράδοση του τετραδίου απαντήσεων.\nΗ παράδοση του τετραδίου απαντήσεων από τους υποψηφίους που αποχωρούν από την αίθουσα εξέτασης είναι υποχρεωτική.\nΔεν επιτρέπεται η αποχώρηση κανενός υποψηφίου από την αίθουσα εξέτασης, πριν περάσουν σαράντα (40) λεπτά από τη διανομή των εξεταστικών δοκιμίων.\nΣε κάθε αίθουσα εξέτασης πρέπει να υπάρχουν μέχρι το τέλος της εξέτασης τουλάχιστον δύο (2) υποψήφιοι.\nΟι απαντήσεις πρέπει να είναι γραμμένες με πένα που περιέχει ανεξίτηλο μελάνι χρώματος μπλε.\nΤα σχήματα μπορούν να γίνονται με μολύβι.\nΔεν επιτρέπεται η χρησιμοποίηση διορθωτικού υγρού.\nΟι υποψήφιοι οφείλουν να γράφουν τις απαντήσεις τους σε όσα αντικείμενα εξέτασης υπάρχουν ερωτήσεις πολλαπλής επιλογής, στο σχετικό φύλλο απαντήσεων που υπάρχει στο τετράδιο απαντήσεων, ανάλογα με τις οδηγίες που αναγράφονται στο εξεταστικό δοκίμιο. Σε αντίθετη περίπτωση οι απαντήσεις δεν μπορούν να ληφθούν υπόψη.\nΟι υποψήφιοι δεν επιτρέπεται να φέρουν στην αίθουσα εξέτασης κινητό τηλέφωνο, ηλεκτρονικό προγραμματιζόμενο ρολόι, βιβλία, τετράδια, σημειώσεις, λογαριθμικούς ή άλλους πίνακες, προγραμματιζόμενες υπολογιστικές μηχανές ή οτιδήποτε σχετικό με το εξεταζόμενο αντικείμενο.\nΟι υποψήφιοι που είναι άτομα με ειδικές ανάγκες επιτρέπεται να φέρουν στην αίθουσα εξέτασης τον απαραίτητο εξοπλισμό, όπως καθορίζεται με απόφαση της ειδικής επιτροπής παροχής διευκολύνσεων.\nΗ δολίευση ή η απόπειρα για δολίευση ή η άρνηση συμμόρφωσης προς τις υποδείξεις και συστάσεις των επιτηρητών συνεπάγεται την αποπομπή του εξεταζόμενου υποψηφίου από την αίθουσα, την ακύρωση του γραπτού του στο συγκεκριμένο μέρος ή γνωστικό αντικείμενο και τη μη βαθμολόγηση του γραπτού του.\nΗ αρμόδια αρχή, με τη σύμφωνη γνώμη του τριμελούς σώματος εποπτείας, διατηρεί το δικαίωμα αποκλεισμού του υποψηφίου από τις εξετάσεις, αν μετά από σχετική έρευνα αποδειχθεί ότι αυτός είναι ένοχος δολίευσης ή πλαστοπροσωπίας.\nΣε περίπτωση που υποψήφιος για οποιοδήποτε σοβαρό λόγο δεν μπόρεσε να παρακαθίσει σε εξέταση ενός ή περισσοτέρων γνωστικών αντικειμένων εξέτασης, σημειώνεται με απουσία και δεν εξασφαλίζει βαθμολογία στο εν λόγω γνωστικό αντικείμενο.\nΗ Επιτροπή Εκπαιδευτικής Υπηρεσίας ανακοίνωσε κάποιες χρήσιμες πληροφορίες όσον αφορά τις Εξετάσεις και τους Πίνακες Διορισίμων Εκπαιδευτικών.\nΜεταξύ άλλων αναφέρεται επακριβώς ο τρόπος μοριοδότησης των υποψηφίων αναλόγως τίτλου σπουδών, προϋπηρεσίας, στρατού κλπ. Επίσης ξεκαθαρίζει το τι μέλλει γενέσθαι με τον υφιστάμενο πίνακα διοριστέων. Αυτά και άλλα πολλά μπορείτε να τα διαβάσετε στο πιο κάτω κείμενο.\nΟι πρώτοι πίνακες διορισίμων θα αναρτηθούν τέλος Φεβρουαρίου του 2018.\nΓραπτή εξέταση μέχρι 50%\nΒαθμός πρώτου τίτλου σπουδών μέχρι 8%\nΠρόσθετα ακαδημαϊκά προσόντα μέχρι 9%\nΕκπαιδευτική προϋπηρεσία μέχρι 20%\nΈτος κατάθεσης πρώτου τίτλου σπουδών μέχρι 10%\nΥπηρεσία στην Εθνική Φρουρά ή στις ένοπλες δυνάμεις κράτους μέλους της Ε.Ε. μέχρι 3%\n(1/8 % για κάθε συμπληρωμένο μήνα υπηρεσίας, νοουμένου ότι η υπηρεσία ήταν πριν την απόκτηση του πρώτου τίτλου σπουδών, με μέγιστο όριο μοριοδότησης το 3%)\nΗ πρώτη γραπτή εξέταση θα διεξαχθεί μεταξύ Σεπτεμβρίου 2017 και Δεκεμβρίου 2017, για μοριοδότηση των υποψηφίων που έχουν υποβάλει ενδιαφέρον για εγγραφή στους πίνακες διορισίμων μέχρι την 31 Αυγούστου 2017 και έχουν καταβάλει το σχετικό τέλος για συμμετοχή στην εξέταση. Το έντυπο υποβολής αίτησης για συμμετοχή στη γραπτή εξέταση θα αναρτηθεί στην επίσημη ιστοσελίδα της Επιτροπής.\nΗ γραπτή εξέταση διεξάγεται κάθε 2 χρόνια, και σε αυτήν μπορούν να παρακάθονται τόσο υποψήφιοι που υποβάλλουν αίτηση για πρώτη φορά, όσο και υποψήφιοι που είναι εγγεγραμμένοι σε πίνακα διορισίμων και επιθυμούν βελτίωση της μοριοδότησής τους. Σε περίπτωση που υποψήφιος δεν πετύχει βελτίωση της βαθμολογίας του, διατηρεί τη βαθμολογία της προηγούμενης εξέτασης.\nΗ μοριοδότηση που λαμβάνει ένας υποψήφιος από τη γραπτή εξέταση διαρκεί για 10 χρόνια. Για να παραμείνει ένας υποψήφιος στον πίνακα διορισίμων, θα πρέπει να συμμετάσχει ξανά σε γραπτή εξέταση το αργότερο 2 έτη πριν από τη λήξη των 10 ετών από την αμέσως προηγούμενη εγγραφή του σε πίνακα διορισίμων.\nΟι πίνακες διορισίμων αναθεωρούνται κάθε Φεβρουάριο, με υποψήφιους οι οποίοι έχουν υποβάλει αίτηση ή εκδήλωση ενδιαφέροντος για εγγραφή στους πίνακες διορισίμων, ή πρόσθετα στοιχεία σχετικά με τη μοριοδότησή τους, μέχρι και την 31η Αυγούστου του προηγούμενου έτους και έχουν συμμετάσχει στη γραπτή εξέταση.\nΜέσα σε προθεσμία 15 ημερών από την ανάρτηση των πινάκων διορισίμων κάθε επηρεαζόμενος δύναται να υποβάλει γραπτή ένσταση, εκθέτοντας πλήρεις λόγους για υποστήριξή της. Η Επιτροπή εξετάζει το περιεχόμενο των ενστάσεων εντός 3 μηνών από την ημερομηνία υποβολής τους.\nΗ Επιτροπή εξακολουθεί να δέχεται αιτήσεις για εγγραφή στους πίνακες διοριστέων. Οι τελευταίοι πίνακες διοριστέων θα αναρτηθούν το Φεβρουάριο του 2027.\nΜέχρι την 31η Αυγούστου 2018, όλες οι κενές θέσεις πρώτου διορισμού θα πληρούνται με το διορισμό των υποψηφίων που έχουν σειρά προτεραιότητας στον οικείο πίνακα διοριστέων.\nΑπό την 1η Σεπτεμβρίου 2018 μέχρι και την 31η Αυγούστου 2027 οι κενές θέσεις πρώτου διορισμού θα πληρούνται κατά 50% με το διορισμό των υποψηφίων που έχουν σειρά προτεραιότητας στους πίνακες διοριστέων και κατά 50% με το διορισμό των υποψηφίων που έχουν σειρά προτεραιότητας στους πίνακες διορισίμων, εναλλάξ, με τον πρώτο διορισμό να γίνεται από τον πίνακα διοριστέων.\nΑπό την 1η Σεπτεμβρίου 2027 οι πίνακες διοριστέων καταργούνται και όλες οι κενές θέσεις πρώτου διορισμού θα πληρούνται με το διορισμό των υποψηφίων που έχουν σειρά προτεραιότητας στους πίνακες διορισίμων.\nδιορισίμων εκπαιδευτικών Κανονισμοί εξετάσεων Κύπρος μοριοδότηση πληροφορίες\nΠροηγούμενο: Καθήκοντα και αρμοδιότητες των κλάδων ΠΕ23 Ψυχολόγων και ΠΕ30 Κοινωνικών Λειτουργών στα σχολεία\nΕπόμενο 700 οι πιστώσεις των ΖΕΠ. Ενημέρωση για τις Τάξεις Υποδοχής


Σπρέι για Όγκο στα Μαλλιά Savage Panache Tecni Art\nΣπρέι για Όγκο στα Μαλλιά Savage Panache\nΣπρέι για δημιουργία υφής\n✓ Απαλό τελείωμα\n✓ Χωρίς κατάλοιπα πούδρας\nΤο Tecni.ART Savage Panache της L’Oréal Professionnel είναι ένα σπρέϊ-πούδρα για όγκο στα μαλλιά που δημιουργεί υφή. Δημιουργήστε ένα look με τέλειο όγκο και υφή, για να ενισχύσεις οπουδήποτε hairstyles.\nΤα σωματίδια πούδρας με μικρό-κίνηση προσφέρουν εξαιρετικό όγκο και ατημέλητη υφή, για άψογο τελείωμα και ενισχυμένο στυλ. Για να δημιουργήσετε απόλυτο εφέ όγκου στη ρίζα, εφαρμόστε στη ρίζα πριν κρεπάρετε τις τούφες. Χρησιμοποιήστε μια οβάλ βούρτσα με τρίχες για να λειάνετε τα μαλλιά χωρίς να χάσετε τον όγκο.\nMessy και με υφή μαλλιά, λεπτές και σταθερές πλεξούδες και κοτσίδες, 60’s XXL looks.


Άμφισσα: Ανήλικοι τα «έτσουζαν» με κλεμμένα οινοπνευματώδη ποτά\nΠοτά Διαρρήξεις Ανήλικοι Άμφισσα Τρίπολη\nΕφόσον είχαν την ευκαιρία, μαζί με τα ποτά έκλεψαν και αλλά αντικείμενα που βρήκαν - Δύο ανήλικοι διέρρηξαν σχολείο στην Τρίπολη\nΤο ίδιο κατάστημα υγειονομικού ενδιαφέροντος στην Άμφισσα διέρρηξαν δυο φορές στο διάστημα από τις 15 ως τις 22 του περασμένου Νοεμβρίου δυο πιτσιρικάδες, οι οποίοι είχαν αδυναμία στο αλκοόλ και τα απαραίτητα… μεζεδάκια!\nΟι δύο ανήλικοι είχαν παραβιάσει και στις δύο περιπτώσεις την είσοδο του καταστήματος και είχαν κλέψει φιάλες με οινοπνευματώδη ποτά, διάφορα τρόφιμα, αλλά και μια ηλεκτρονική και μια ηλεκτρική συσκευή, καθώς και άλλα αντικείμενα. Οι δύο κλοπές εξιχνιάστηκαν από την Ασφάλεια Άμφισσας– Δελφών και σχηματίστηκε δικογραφία σε βάρος των ανηλίκων, καθώς και σε βάρος των γονέων τους για παραμέληση της εποπτείας τους.\nΖευγάρι ανηλίκων διέρρηξε σχολείο στην Τρίπολη\nΤην πόρτα του 8ου Δημοτικού σχολείου Τρίπολης έσπασαν δύο ανήλικοι, ένα αγόρι και ένα κορίτσι, που βρέθηκαν στο εσωτερικό το βράδυ της Παρασκευής. Όμως, πριν προλάβουν να κάνουν οτιδήποτε, έφτασαν αστυνομικοί που τους οδήγησαν στο τοπικό τμήμα και κατέσχεσαν ένα μαχαίρι πάνω στο αγόρι! Οι γονείς τους, σε βάρος των οποίων σχηματίστηκε δικογραφία για πλημμελή εποπτεία ανηλίκων, ειδοποιήθηκαν να παραλάβουν τα παιδιά.


ΜΗΛΙΩΝ ΔΙΑΛΟΓΟΙ: Απριλίου 2010\nΠροτάθηκε από Μηλίων διάλογοι στις 12:47 μ.μ. 10 σχόλια: Σύνδεσμοι σε αυτήν την ανάρτηση\nΠροτάθηκε από Μηλίων διάλογοι στις 10:25 π.μ. 4 σχόλια: Σύνδεσμοι σε αυτήν την ανάρτηση\nΑπό την ΚΑΘΗΜΕΡΙΝΗ αντιγράφω.\nΚέρδη νήσων με το σχέδιο «Καλλικράτης»\nΕνισχυμένο ρόλο προβλέπει σύμφωνα με πληροφορίες το σχέδιο «Καλλικράτης» για τους νησιωτικούς δήμους, καθώς θα ασκούν περισσότερες αρμοδιότητες από τους ηπειρωτικούς, αναλαμβάνοντας επιπλέον τομείς, οι οποίοι στην υπόλοιπη χώρα θα ανήκουν στην περιφέρεια. Με άξονα την άμεση εξυπηρέτηση του νησιώτη στον τόπο κατοικίας του, οι νησιωτικοί ΟΤΑ α΄ βαθμού θα αποκτήσουν αρμοδιότητες και υπηρεσίες από την καταργούμενη νομαρχιακή αυτοδιοίκηση με αντίστοιχη μεταβίβαση πόρων, στελεχικού δυναμικού και υποδομών. Ειδικά για τους μικρούς νησιωτικούς δήμους που λόγω ελλιπών υποδομών θα μπορούν να ασκούν ορισμένες μόνο από τις προβλεπόμενες νέες αρμοδιότητες, εισάγεται ειδική πρόβλεψη για την υποστήριξή τους. Συγκεκριμένα, προβλέπεται να στελεχωθούν με εκπαιδευμένο και έμπειρο προσωπικό που θα είναι σε θέση να εξυπηρετεί πολυεπίπεδα τους πολίτες.\nΣε κάθε νησί δημιουργείται ένας δήμος με εύλογες εξαιρέσεις κυρίως σε ό,τι αφορά ιδιαίτερα μικρά νησιά, τα οποία διαθέτουν συγκοινωνιακή σύνδεση και για τα οποία κρίνεται επωφελέστερη η συνένωσή τους με τον κοντινότερο δήμο. Οι επιπλέον αρμοδιότητες που μεταφέρονται αφορούν τους τομείς Ανάπτυξης, Περιβάλλοντος, Ποιότητας Ζωής, Εξυπηρέτησης του Πολίτη, Υγείας και Πρόνοιας, μεταφορών και δημοσίων έργων με ιδιαίτερη έμφαση στη γεωργία και στην κτηνοτροφία, στην ενέργεια, το εμπόριο και την απασχόληση. Επίσης, κατά προτεραιότητα θα εφαρμόζονται οι αρχές της ηλεκτρονικής διακυβέρνησης για την καλύτερη πρόσβαση και εξυπηρέτηση των νησιωτών. Προβλέπεται επίσης η σύσταση Επιτροπής Τουριστικής Προβολής για την επεξεργασία θεμάτων τουριστικής ανάπτυξης και προβολής του δήμου.\nΕνισχύονται τα τοπικά συμβούλια σε περιπτώσεις εκτεταμένων συνενώσεων, στα οποία θα αποδοθούν αρμοδιότητες αντίστοιχες των σημερινών διαμερισματικών συμβουλίων των μεγάλων δήμων. Σε όλους τους νησιωτικούς δήμους τα τοπικά συμβούλια θα είναι τριμελή. Ενας τοπικός αντιδήμαρχος με αυξημένες αρμοδιότητες θα αντιστοιχεί σε κάθε παλιό δήμο που θα συνενωθεί και θα έχει και τον ρόλο του προέδρου των συμβουλίων των δημοτικών κοινοτήτων. Αρμόδια για τη μελέτη και κατασκευή των δημοτικών έργων σε μικρά νησιά του Ν. Αιγαίου θα είναι η Διεύθυνση Τεχνικών Εργων της Περιφερειακής Αυτοδιοίκησης. Επιπρόσθετα, οι Περιφερειακές Αυτοδιοικήσεις θα είναι υπεύθυνες για τον σχεδιασμό, την έγκριση και παρακολούθηση των ενδοπεριφερειακών ακτοπλοϊκών συγκοινωνιών.\nΟσον αφορά τον τρόπο εκλογής, ειδικά για τις Περιφέρειες Β. και Ν. Αιγαίου, ως εκλογική περιφέρεια δεν νοείται το σύνολο του νομού, όπως στις ηπειρωτικές περιφέρειες, αλλά θα υπάρχει κατάτμηση σε επιμέρους ενότητες που αντιστοιχούν κατά βάση στα όρια των σημερινών επαρχείων. Τέλος, συστήνεται Ερευνητικό Ινστιτούτο Νησιωτικής Πολιτικής υπό την εποπτεία του υπ. Εσωτερικών με στόχο να αποτελέσει σύμβουλο του κράτους και της Αυτοδιοίκησης για θέματα χάραξης νησιωτικής πολιτικής.\nΠροτάθηκε από Μηλίων διάλογοι στις 11:42 π.μ. 16 σχόλια: Σύνδεσμοι σε αυτήν την ανάρτηση


Κορωνοϊός: Ο Μόσιαλος απαντά με στοιχεία στους αρνητές - «Ξέρετε γιατί ζούμε πλέον περισσότερο;» | kontranews.gr\nΚορωνοϊός: Ο Μόσιαλος απαντά με στοιχεία στους αρνητές - «Ξέρετε γιατί ζούμε πλέον περισσότερο;» -\nΚορωνοϊός: Ο Μόσιαλος απαντά με στοιχεία στους αρνητές - «Ξέρετε γιατί ζούμε πλέον περισσότερο;»\n11/12/2020 - 08:13 -\nSubmitted by on 11/12/2020 - 08:13\nΣτις θεωρίες που αναπτύσσονται από διαφόρους που αρνούνται την ύπαρξη της πανδημίας του κορωνοϊού ή τις διαστάσεις της, απαντά με ανάρτησή του στο Facebook ο καθηγητής Πολιτικής της Υγείας στο London School of Economics και εκπρόσωπος της Ελλάδας για την Covid-19 στην ΕΕ, Ηλίας Μόσιαλος.\nΟ καθηγητής περιγράφει πως αρχικά μιλούσαν για μια «απλή γρίπη», στη συνέχεια ότι οι θάνατοι από κορωνοϊό είναι αντίστοιχοι με τους θανάτους από γρίπη ενώ φτάσαμε και σε πιο «επιτηδευμένες» απόψεις και άρθρα με συγκρίσεις ποσοστών και αίτια θανάτων. Θυμίζει ακόμη και πίνακες που έδειχναν τους θανάτους από καρκίνο και καρδιαγγειακά νοσήματα να παρατίθενται δίπλα στους θανάτους από Covid-19.\n«Βέβαια ως αδαείς δεν ξέρουν ή δεν σκέφτηκαν πως δεν μεταδίδονται τα χρόνια νοσήματα ή ο καρκίνος με το συνωστισμό. Αν όμως αφήσουμε τα λοιμώδη νοσήματα χωρίς εμβόλια και θεραπείες θα μεταδοθούν», τονίζει ο κ. Μόσιαλος.\nΑπευθύνει στους «αρνητές» ένα απλό ερώτημα, εάν γνωρίζουν γιατί ζούμε περισσότερο σε σχέση με όσους ζούσαν ένα αιώνα πριν από εμάς.\nΗ πανδημία του Covid-19 έχει περάσει από πολλές φάσεις που διάφοροι αρνούνται την ύπαρξη ή τις διαστάσεις της. Στην αρχή είχαμε μόνο τους «είναι μια απλή γρίπη».\nΜετά περάσαμε στο «όπως και με τη γρίπη πεθαίνουν πολλά άτομα κάθε χρόνο, να, δες τα νούμερα». Στη συνέχεια εμφανίστηκαν πιο ‘επιτηδευμένες’ απόψεις και άρθρα που γινόταν συγκρίσεις για τα ποσοστά και τα αίτια θανάτων. Μπορεί και να θυμάστε τους πίνακες που κυκλοφορούσαν και έδειχναν πως φέτος έχουν πεθάνει τόσοι από καρκίνο, τόσοι από καρδιαγγειακά νοσήματα και τόσοι από τη νόσο του Covid-19. Τότε στην αρχή, που είχαν πεθάνει ‘μόνο’ 200 χιλιάδες άνθρωποι από Covid-19. Άρα τι μας νοιάζει; Είναι απλά άλλη μια ασθένεια. Γιατί όλα αυτά τα μέτρα;\nΈνα τραγικό πισωγύρισμα στις αρχές του προηγούμενου αιώνα.


ΗΠΑ: Κρατικά βασανιστήρια, ιδιωτικό χρήμα | Δρόμος της Αριστεράς\nΑρχική διεθνή ΗΠΑ: Κρατικά βασανιστήρια, ιδιωτικό χρήμα\nΈνας καβγάς για το χρήμα και μια δίκη έφερε ξανά στη δημοσιότητα και με ατράνταχτα στοιχεία την κλίμακα του προγράμματος παράνομων μεταγωγών της CIA.\nΠρόκειται για πρόγραμμα μεταφοράς υπόπτων για τρομοκρατικές ενέργειες σε μυστικές φυλακές σε διάφορα σημεία του κόσμου, όπου βασανίζονταν χωρίς την ενοχλητική παρέμβαση των Αρχών και τα συμβόλαια μεταφοράς τους μέσω ιδιωτικών εταιριών, όταν μία από τις εταιρίες μήνυσε μια άλλη, στο πλαίσιο μιας διαμάχης για τις αμοιβές. Καθώς πλησιάζει η δέκατη επέτειος της 11ης Σεπτεμβρίου 2001, ένα πλήθος τιμολογίων, απολαβών, συμβολαίων και ηλεκτρονικής αλληλογραφίας που υποβλήθηκαν ως αποδεικτικά στοιχεία σε δικαστήριο της Νέας Υόρκης, αποκαλύπτει πώς ο «πόλεμος κατά της τρομοκρατίας» έγινε άλλη μια ευκαιρία πλουτισμού αμερικανικών επιχειρήσεων. Για πρώτη φορά, μάλιστα, αποκαλύπτονται οι ταυτότητες ορισμένων από τις εταιρίες που αναμείχθηκαν στις παράνομες μεταγωγές κρατουμένων, μαζί με τα ονόματα των στελεχών τους που γνώριζαν πολύ καλά το σκοπό των πτήσεων.\nΗ δικαστική υπόθεση αφορά την εταιρία Sportsflight, μια μισθώτρια αεροσκαφών και την αεροπορική εταιρία Richmor. Η πρώτη συμφώνησε να διαθέσει ένα αεριωθούμενο έναντι 4.900 δολαρίων /ώρα αντί της αγοραίας τιμής των 5.450. Η κυβέρνηση ήθελε «το φθηνότερο αεροπλάνο για μια αποστολή», κατέθεσε ο ιδιοκτήτης, Ντον Μος. Όμως, τότε ήταν ακόμη η πρώιμη φάση του προγράμματος των παράνομων μεταγωγών και η «δουλειά» είχε εξαιρετικές προοπτικές. Όπως είπαν οι μάρτυρες στο δικαστήριο, η Sportsflight ανέφερε στη Richmor: «Ο πελάτης λέει ότι θα είμαστε πολύ, μα πάρα πολύ απασχολημένοι μ’ αυτή τη δουλειά».\nΒάσει των τιμολογίων, εξακριβώθηκε ότι το αεροπλάνο – ένα Gulfstream jet- που μίσθωσαν οι δύο αυτές εταιρίες στη CIA μετέφερε τον απαχθέντα από το Μιλάνο, το 2003, Αιγύπτιο κληρικό Αμπού Ομάρ (μια υπόθεση που έχει προκαλέσει σάλο στην Ιταλία) στο Κάιρο, σε μια μυστική φυλακή όπου υπέστη βασανιστήρια. Επίσης, τα σχετικά παραστατικά δείχνουν αφίξεις και αναχωρήσεις από το αεροδρόμιο του Βουκουρεστίου όπου υπήρχε μυστική φυλακή της CIA. Επίσης, αποκαλύπτουν μεταφορές από ευρωπαϊκά αεροδρόμια απευθείας προς το Γκουαντάναμο.\nΣύμφωνα με το ίδρυμα νομικής υποστήριξης κρατουμένων Reprieve «Τα ντοκουμέντα αυτά αποκαλύπτουν πώς το μυστικό δίκτυο βασανιστηρίων της CIA μπορούσε να λειτουργεί ανεξέλεγκτα επί πολλά χρόνια και πώς η υπηρεσία αυτή κατάφερνε να διαψεύδει τις μαρτυρίες των κρατουμένων περί βασανιστηρίων, παρ’ όλο που όλη αυτή η βρόμικη δουλειά γινόταν φανερά».\nΗ εταιρία Richmor προμήθευσε, επίσης, ένα αεροπλάνο στην ιδιωτική στρατιωτική εταιρία DynCorp, που ενεργούσε για λογαριασμό της CIA. Οι σχετικοί λογαριασμοί πέρασαν μέσω της Sportsflight και μιας δεύτερης μεσίτριας εταιρίας, της Capital Aviation. Ο τελευταίος ιδιοκτήτης του αεροπλάνου αυτού ήταν ο Φ. Μορς, Αμερικανός με επιχειρηματική δραστηριότητα και στον αθλητισμό, αντιπρόεδρος της Fenway Sports Group, της εταιρίας που έχει την Liverpool FC.\nΑναμφίβολα, όμως, εκείνο που αποκαλύφθηκε πολύ παραστατικά στη δίκη ήταν ο ακραίος κυνισμός των Αμερικανών επιχειρηματιών. Ο πρόεδρος της Richmor Μ. Ρίτσαρντς κατέθεσε στο δικαστήριο ότι το αεροπλάνο της εταιρίας του μετέφερε «κυβερνητικό προσωπικό και τους προσκεκλημένους του». «Προσκεκλημένους;», ρώτησε ένας δικαστής. «Ναι, προσκεκλημένους», απάντησε ο Ρίτσαρτς . «Η εταιρία μας είχε πολύ καλή απόδοση σ’ αυτή τη δουλειά, ακούγαμε πολύ καλά λόγια». «Από τους προσκεκλημένους;», ξαναρώτησε ο δικαστής. «Όχι, από την κυβέρνηση»…\n(Πηγή The Guardian 31/8/2011)\nΜε κόντρα τον καιρό: Παραμύθια, θαύματα και ολίγη από Ράμπο!


Γενικά αίθριος θα είναι ο καιρός σήμερα | – Onairnews – Ενημέρωση – Ειδήσεις – Αιτωλοακαρνανία – Δυτική Ελλάδα – Μεσολόγγι\nHome ΕΛΛΑΔΑ Γενικά αίθριος θα είναι ο καιρός σήμερα\nPosted By: onairnewson: 06 Ιουνίου, 2017 In: ΕΛΛΑΔΑ\nΓενικά αίθριος θα είναι ο καιρός σήμερα, ενώ στο Ιόνιο και τα ηπειρωτικά θα αναπτυχθούν βαθμιαία τοπικές νεφώσεις και θα εκδηλωθούν σποραδικές βροχές στα ηπειρωτικά ορεινά τις μεσημβρινές και τις απογευματινές ώρες. Οι άνεμοι θα πνέουν γενικά ασθενείς ενισχυόμενοι από το μεσημέρι στα νοτιοδυτικά σε 5 με 6 μποφόρ. Η ορατότητα στο Ιόνιο και τα ηπειρωτικά θα είναι κατά τόπους περιορισμένη τις πρωινές ώρες.\nΕιδικότερα, στην Αττική ο καιρός θα είναι γενικά αίθριος. Από το μεσημέρι θα αναπτυχθούν αραιές νεφώσεις. Οι άνεμοι θα πνέουν ασθενείς και βαθμιαία νότιοι νοτιοανατολικοί 3 με 4 μποφόρ. Η θερμοκρασία θα κυμανθεί από 16 έως 30 βαθμούς κελσίου.\nΣτη Θεσσαλονίκη ο καιρός θα είναι αρχικά αίθριος. Βαθμιαία αραιές νεφώσεις θα αναπτυχθούν πρόσκαιρα πιο πυκνές τις μεσημβρινές και απογευματινές ώρες, οπότε υπάρχει πιθανότητα τοπικών όμβρων στα ορεινά. Οι άνεμοι θα πνέουν ασθενείς 3 η 4 μποφόρ. Η θερμοκρασία θα κυμανθεί από 17 έως 29 βαθμούς κελσίου.\nΚαιρός: αρχικά αίθριος. Βαθμιαία αραιές νεφώσεις από τα δυτικά κατά τόπους πιο πυκνές τις μεσημβρινές και απογευματινές ώρες, με πρόσκαιρους όμβρους στα ορεινά της Μακεδονίας.\nΑνεμοι: μεταβλητοί 2 με 4 μποφόρ. Το πρωί στα ανατολικά ανατολικοί βορειοανατολικοί 4 μποφόρ.\nΚαιρός: αραιές νεφώσεις που βαθμιαία θα πυκνώσουν και τις μεσημβρινές και απογευματινές ώρες θα εκδηλωθούν τοπικοί όμβροι στα ορεινά κυρίως της Ηπείρου.\nΑνεμοι: μεταβλητοί 3 με 4 μποφόρ. Στα νότια ανατολικοί τοπικά μέχρι και 6 μποφόρ.\nΘερμοκρασία: από 16 ως 30 βαθμούς κελσίου.\nΚαιρός: γενικά αίθριος. Βαθμιαία αραιές νεφώσεις κατά τόπους πιο πυκνές τις μεσημβρινές και απογευματινές ώρες, με πρόσκαιρους όμβρους στα ορεινά.\nΑνεμοι: από ανατολικές διευθύνσεις 3 με 4 και από το απόγευμα στα νότια τοπικά 5 με 6 μποφόρ.\nΠρόγνωση για αύριο Τετάρτη 07-06-2017\nΚαιρός: λίγες νεφώσεις παροδικά αυξημένες αρχικά στα δυτικά και νότια και βαθμιαία στα υπόλοιπα ηπειρωτικά με τοπικές βροχές. Τις μεσημβρινές και απογευματινές ώρες κυρίως στα βόρεια ηπειρωτικά ορεινά θα εκδηλωθούν μεμονωμένες καταιγίδες.\nΑνεμοι: στα νότια ανατολικοί βορειοανατολικοί 4 με 6 μποφόρ. Στα βόρεια μεταβλητοί 3 με 4 βαθμιαία στο Ιόνιο βορειοδυτικοί 4 με 5 μποφόρ.\nΘερμοκρασία: χωρίς αξιοσημείωτη μεταβολή.\nΤουρίστρια έπεσε από τον γκρεμό στην περιοχή Ναυάγιο, ενώ έβγαζε φωτογραφίες\nΜε συνοπτικές διαδικασίες τα συναινετικά διαζύγια


Τα σωματικά και πνευματικά οφέλη από τη μέθοδο άσκησης Pilates είναι αδιαμφισβήτητα πολλά. Ποια είναι τα σημαντικά πλεονεκτήματα που κερδίζουμε και τι αποτελέσματα μπορούμε να περιμένουμε από το Pilates;\nΈνα καλά σχεδιασμένο πρόγραμμα Pilates που ακολουθείται συστηματικά για επαρκές χρονικό διάστημα, μπορεί μεταξύ άλλων να επιφέρει τα εξής αποτελέσματα:\nΣωστή στάση και ενδυνάμωση των μυών του κορμού\nΕάν έχετε θέματα με τη μέση σας ή την σπονδυλική σας στήλη (σκολίωση, λόρδωση ή κύφωση), τότε το Pilates είναι σίγουρο πως θα σας βοηθήσει. H μέθοδος Pilates επικεντρώνεται στη συμμετρική στάση του σώματος, στη σταθεροποίηση της σπονδυλικής στήλης, της λεκάνης και της ωμοπλάτης. Σύντομα θα παρατηρήσετε ότι οι ασκήσεις έχουν σαν αποτέλεσμα την επιμήκυνση της σπονδυλικής σας στήλης.\nΗ αναπνοή είναι η πρώτη και η τελευταία λειτουργία του ανθρώπου. Το Pilates σας μαθαίνει να ελέγχετε την αναπνοή σας ώστε να αναπνέετε σωστά, και άρα το αίμα και ο εγκέφαλός σας να οξυγονώνονται σωστά. Αυτό θα σας δώσει μία πρωτόγνωρη αίσθηση αναζωογόνησης.\nΑύξηση της κοιλιακής δύναμης\nΤο Pilates δίνει τεράστια έμφαση στην ενδυνάμωση του «κέντρου» του σώματος, αυτό που ο Πιλάτες ονόμασε «powerhouse» και αναφέρεται σε μύες που βρίσκονται μέσα ή γύρω από τους κοιλιακούς μυς σας και την πλάτη. Μέσα από την ενεργοποίηση του κέντρου, θα αποκτήσετε μεγαλύτερη σταθερότητα, δύναμη και ακρίβεια στις κινήσεις σας.\nΜε το Pilates επιτυγχάνετε τη συνολική προετοιμασία ολόκληρου του σώματος σας και όχι μόνο μερικών από τους μυς σας. Έτσι το σώμα σας γίνεται πιο εύπλαστο, αποκτάτε καλύτερη κινητικότητα των αρθρώσεών σας και με αυτό τον τρόπο θωρακίζετε το σώμα σας από μελλοντικούς τραυματισμούς.\nΟμοιόμορφη μυϊκή ανάπτυξη σε όλο το σώμα\nΟι περισσότερες από τις συμβατικές ασκήσεις δημιουργούν ογκώδεις μύες, βασιζόμενες στις πολλές επαναλήψεις. Το Pilates όμως επικεντρώνεται στις πολλές εναλλαγές ασκήσεων και όχι στις επαναλήψεις, με αποτέλεσμα να μπορείτε να δυναμώσετε το σώμα σας ομοιόμορφα και χωρίς υπερβολές στον όγκο.\nTο Pilates αυξάνει την δύναμη των σταθεροποιητικών μυών σας. Δίνει έμφαση στη ρευστή και αρμονική κίνηση του σώματος και επομένως μπορεί να σας χαρίσει καλύτερη ευκινησία. Πολλοί μάλιστα υποστηρίζουν ότι μέσω του Pilates έχουν βελτιώσει την ισορροπία τους.\nΠλήρης συντονισμός μυαλού, σώματος και πνεύματος για καλύτερη ζωή\nΤο Pilates δεν είναι μόνο μια απλή προπόνηση που αυξάνει τη δύναμη ή τους μυς σας, αλλά ταυτόχρονα δραστηριοποιεί το μυαλό σας και η φιλοσοφία του βρίσκει άμεση εφαρμογή στη βελτίωση της καθημερινότητάς σας, ώστε να νιώθετε δραστήριοι και ενεργητικοί σε όλη τη διάρκεια της ημέρας. Οι ακριβείς και αρμονικές κινήσεις που αποτελούν βασικό συστατικό του Pilates, όχι μόνο βοηθούν στην τόνωση του σώματός σας, αλλά βελτιώνουν επίσης τη ψυχική σας διάθεση. Έτσι, το Pilates είναι και ένα ισχυρό αντίδοτο για τη μείωση του άγχους και της κατάθλιψης.


Οι Συνδυασμοί Τροφών Που Μας Κάνουν Καλό\nΑναβαθμίστε τη διατροφική αξία του γεύματός σας, συνδυάζοντας έξυπνα τις τροφές\nΟι συνδυασμοί τροφών που μας κάνουν καλό | vita.gr\nΥπάρχουν μερικά τρόφιμα που απλά ταιριάζουν μαζί και όχι, δεν εννοούμε το ψωμί με την πραλίνα. Εννοούμε εκείνες τις τροφές που όταν συνδυάζονται όχι μόνο έχουν απίστευτη γεύση, αλλά βοηθούν και στην αποτελεσματική απορρόφηση των θρεπτικών συστατικών.\nΠροσπαθήστε, λοιπόν, να εντάξετε τους παρακάτω συνδυασμούς τροφών στην καθημερινή σας διατροφή για να ενισχύσετε τον οργανισμό σας.\n*Γιαούρτι + Μπανάνα\nΣυνδυάζοντας το κάλιο που βρίσκεται στις μπανάνες με τρόφιμα με υψηλή περιεκτικότητα σε πρωτεΐνες, όπως το γιαούρτι, ενισχύετε το χτίσιμο των μυών και την αναπλήρωση αμινοξέων που εξαντλούνται κατά τη διάρκεια της γυμναστικής.\n*Ζυμαρικά + Σαλάτα\nΠλούσια πηγή απλών υδατανθράκων, τα ζυμαρικά προκαλούν απότομη αύξηση της γλυκόζης στον οργανισμό και ανάλογη έκκριση ινσουλίνης. Αυτό έχει ως αποτέλεσμα να κουράζεται το πάγκρεας και ο οργανισμός σας να αποθηκεύει λίπος. Η σαλάτα είναι πλούσια σε φυτικές ίνες, οι οποίες έχουν την ιδιότητα να καθυστερούν την αφομοίωση των υδατανθράκων, «βάζοντας φρένο» στην απότομη άνοδο της μεταγευματικής γλυκόζης και κατ’ επέκταση στην αποθήκευση λίπους.\n*Ρεβίθια + Λεμόνι\nΣυνδυάζοντας τροφές με υψηλή περιεκτικότητα σε σίδηρο, όπως τα όσπρια, με τροφές πλούσιες σε βιταμίνη C, ενισχύετε την απορρόφηση σιδήρου από τον οργανισμό. Μην ξεχνάτε, λοιπόν, να βάζετε λεμόνι στη σαλάτα με τις φακές ή να φάτε ένα ακτινίδιο μετά από το σπανακόρυζο.\n*Φακές + Ρύζι\nΟ συνδυασμός των οσπρίων με το ρύζι μπορεί αρχικά να φαίνεται μια ενδιαφέρουσα παραλλαγή, στην πραγματικότητα όμως είναι κάτι περισσότερο. Tα όσπρια αποτελούν καλή πηγή πρωτεΐνης, αλλά τους λείπει ένα από τα εννέα απαραίτητα για τον οργανισμό αμινοξέα, το οποίο εντοπίζεται στο ρύζι. Έτσι, μαγειρεύοντας φακές με ρύζι, αναβαθμίζετε την ποιότητα της πρωτεΐνης που προσφέρετε στον οργανισμό σας.\n*Αυγά + Τυρί\nΟ οργανισμός σας χρειάζεται βιταμίνη D για να απορροφήσει το πολύτιμο για τα οστά ασβέστιο, το οποίο όμως εντοπίζεται σε λίγες τροφές. Οι κρόκοι αυγών αποτελούν καλή πηγή βιταμίνης D, επομένως μη διστάσετε να συνδυάσετε το αυγό σας με οποιοδήποτε τυρί της αρεσκείας σας. Άλλωστε, εκτός από θρεπτικός, αυτός ο συνδυασμός είναι και εξαιρετικά νόστιμος!\n*Πράσινα φυλλώδη λαχανικά + Ελαιόλαδο\nΗ βιταμίνη Κ, η οποία εντοπίζεται στα πράσινα φυλλώδη λαχανικά, προστατεύει τα οστά σας και ρυθμίζει την πήξη του αίματος. Ωστόσο, επειδή πρόκειται για μια λιποδιαλυτή βιταμίνη, δεν μπορεί να απορροφηθεί αποτελεσματικά από τον οργανισμό σας χωρίς μια πηγή λίπους. Συνεχίστε, λοιπόν, να καταναλώνετε τη σαλάτα σας με ελαιόλαδο, για να επωφεληθείτε από τη διατροφική αξία των λαχανικών. Εναλλακτικά, μπορείτε να προσθέσετε αβοκάντο ή ξηρούς καρπούς.\nTags: ΣΥΝΔΥΑΣΜΟΙ ΤΡΟΦΩΝ\nTι Ακριβώς Είναι Το Λέμφωμα - Συμπτώματα & Θεραπεία\nΜιχάλης Γκανάς - Γυάλινα Γιάννενα


Επηρεάζει και τον Ολυμπιακό Βόλου η καραντίνα! | Mikriliga.com\nΕπηρεάζει και τον Ολυμπιακό Βόλου η καραντίνα\nΣτον Ολυμπιακό Βόλου βιώνουν από την πλευρά τους το πρόβλημα και περιμένουν πότε η πολιτεία, θα ανάψει το «πράσινο φως»…\nΜπήκαμε σήμερα στο Δεκέμβριο και οι ομάδες της Φούτμπολ Λιγκ συνεχίζουν να βρίσκονται σε… καραντίνα, καθώς δεν επιτρέπονται ακόμη οι ομαδικές προπονήσεις και φυσικά δεν υπάρχει πρωτάθλημα.\nΣτον Ολυμπιακό Βόλου βιώνουν από την πλευρά τους το πρόβλημα, ωστόσο, δεν μπορούν να κάνουν τίποτα άλλο από το να περιμένουν πότε η πολιτεία, μετά και την εισήγηση της Επιτροπής Λοιμωξιολόγων, θα ανάψει το «πράσινο φως» για την έναρξη της Φούτμπολ Λιγκ.\nΤο lockdown επηρεάζει σε αρκετούς τομείς και τον Ολυμπιακό Βόλου, αλλά όλοι στην ομάδα προσπαθούν να είναι έτοιμοι, όποτε αποφασιστεί η έναρξη του πρωταθλήματος.\nΗ απουσία αγωνιστικής δράσης δημιουργεί σημαντικά προβλήματα σε όλους τους συλλόγους. Ήδη οι ποδοσφαιριστές είχαν κουραστεί που παραμένουν ανενεργοί από τον περασμένο Μάρτιο, ενώ εδώ και ένα μήνα έχουν σταματήσει και οι ομαδικές προπονήσεις.\nΌλοι οι ποδοσφαιριστές του Ολυμπιακού Βόλου, ως γνωστόν, έχουν πάρει ειδικό πρόγραμμα προπόνησης για να διατηρηθούν σε όσο το δυνατόν καλύτερη φυσική κατάσταση. Ωστόσο, η ατομική προπόνηση σαφώς και δεν έχει καμία σχέση με τις ομαδικές προπονήσεις, όταν μιλάμε για ποδοσφαιρικές ομάδες.\nΚαλώς εχόντων των πραγμάτων και κορωνοϊού επιτρέποντος, το πρωτάθλημα της Φούτμπολ Λιγκ δεν πρόκειται να αρχίσει πριν το νέο έτος.\nΗ πιθανή ημερομηνία έναρξης του πρωταθλήματος είναι το Σαββατοκύριακο 9-10 Ιανουαρίου, ενώ είναι πολύ πιθανό, η λίγκα να προχωρήσει σε αλλαγές στην προκήρυξη του πρωταθλήματος.\nΑκούγεται έντονα το τελευταίο διάστημα, πως μπορεί να μην διεξαχθούν τα πλέι οφ και τα πλέι άουτ του πρωταθλήματος, προκειμένου να ολοκληρωθεί η Φούτμπολ Λιγκ μέσα στις προβλεπόμενες ημερομηνίες.\nΘυμίζουμε, πως η κανονική περίοδος περιλαμβάνει 18 αγωνιστικές και το πρωτάθλημα μπορεί να ολοκληρωθεί μέσα Μαΐου, αν δεν υπάρξουν πλέι οφ και πλέι άουτ. Οι δύο πρώτες ομάδες κάθε ομίλου θ’ ανέβουν κατηγορία, ενώ οι τρεις τελευταίες θα υποβιβαστούν.\nΛεουτσάκος: «Αμισθί η θέση μου, κάτι το οποίο είναι γνωστό σε όλους»\n«Καυτός» Δεκέμβριος για Παναχαϊκή!\nSuper League 2-Football League: Στήριξη σε Λεουτσάκο και επιτροπή για ΕΡΤ\n«Απαράδεκτο να είναι οκτώ μήνες κλειστή η SL2 και η FL»\nΜαυρωτάς: «Τρεις βδομάδες μετά την άρση του lockdown η επανέναρξη»\nΣχετικά TagsFootball LeagueΟλυμπιακός Βόλου\nΚαραϊσκάκης: «Καθαρός» από κορονοϊό!\nΑπόλλων Λάρισας: Οι «εκλεκτοί» εν όψει Διαγόρα\nΝέο διαζύγιο στον Αιολικό!\nΞανθόπουλος για Δόξα Δράμας: «Γολγοθάς το αγωνιστικό…»!\nΣτο πλευρό της UEFA η Κομισιόν: «Όχι» στη δημιουργία κλειστής Super League\nSuper League 2: Το ποινολόγιο της 2ης αγωνιστικής\nΠυροβολισμοί-Θεσσαλονίκη: Μέλος της ασφαλείας της ΠΑΕ Άρης ο ένας από τους δράστες!\nSuper League 2: Τα τελικά αποτελέσματα της πρεμιέρας (16-17/1)\nSuper League 2: Τα τελικά αποτελέσματα της 2ης αγωνιστικής (20/1)\nΔείτε πώς ο Ιωνικός πήρε διπλό επί του Εργοτέλη! (video)\nΗρακλής: «Δεν μας αγγίζει η ανακοίνωση της ΕΠΟ»\nΤο γήπεδο του Παναρκαδικού στα λευκά!\nΟΦ Ιεράπετρας: Αποθεραπεία και μετά… Καραϊσκάκης\nΜπήκε στο 84′, «ξέρανε» τη αντίπαλο και έγινε αλλαγή στο 89′! (vid)\nΜύθος ο Κριστιάνο: Πρώτος σκόρερ στην ιστορία του ποδοσφαίρου\n«Βόμβα» στην Ισπανία: Ομάδα Γ’ Εθνικής απέκλεισε τη Ρεάλ Μαδρίτης\nΧανιά: Εκπληξη γενεθλίων στον Σωτηράκο – Βίντεο\nΓυμνός στα χιόνια ο Μπλάνκο! (vid)\nΤρίκαλα: Καθολικό «ξήλωμα» από το τελευταίο ραντεβού με Απόλλωνα\nΡόδος: «Για άλλη μια Παρασκευή, μας άφησαν στα κρύα του λουτρού»!\nΗ Ρόδος ξέσπασε για τη νέα αναβολή στις αποφάσεις για την επιστροφή της Football...\nΟριστικό: Από βδομάδα οι αποφάσεις για FL-Γ’ Εθνική!\nΓια την επόμενη εβδομάδα και επίσημα μετατέθηκαν οι εξελίξεις για την αθλητική δραστηριότητα σε...\nFootball League – Γ’ Εθνική: Παράταση στην αγωνία και αγανάκτηση!\nΟύτε την Παρασκευή υπήρξε εξέλιξη για την Football League και την Γ' Εθνική από...\nΚαυστική ανακοίνωση εξέδωσε η Καλαμάτα για την απόφαση των ειδικών για την Football League.\nΙάλυσος: Πέρασε την πόρτα του χειρουργείου ο Γιώργου!\nΤρούπκος: Οι αποφάσεις της κυβέρνησης μας κρατούν ομήρους


Ο έρωτας χρειάζεται και λίγη ξεφτίλα - ilov.gr\nHome > Against All Odds > Ο έρωτας χρειάζεται και λίγη ξεφτίλα\nΟ έρωτας χρειάζεται και λίγη ξεφτίλα - Unknown - 30 Δεκ 2015\n‒ Φέτος έκοψα βασιλόπιτα έξω απʾ το σπίτι της πρώην μου.\n‒ Έκοβα κομμάτια, τα πέταγα στο τζάμι και φώναζα: «Ένα για το Χριστό σου, την Παναγία σου, τη μάνα σου, το σπίτι σου».\nΝαι, σωστά καταλάβατε. Σήμερα θα μιλήσουμε για την ξεφτίλα στον έρωτα. Υπάρχει άραγε τέτοιο πράγμα; Ή μήπως δε νοείται έρωτας χωρίς ξεφτίλα; Κι αν ναι, πού είναι το όριο και ποιoς το ορίζει;\nΟ έρωτας απʾ τη φύση του είναι παθιασμένος. Κι όπου πάθος, υπάρχει κι ένταση, υπερβολή, ακραίες αντιδράσεις, έντονη σωματική διέγερση, εμμονή, μανία, και λίγα λέω.\nΕκεί που κάθεσαι αμέριμνος κι αθώος, έρχεται ο έρωτας και σε τραβάει σε δρόμους που ούτε ήξερες, μα ούτε κι είχες φανταστεί. Κι εσύ, ο μέχρι πρότινος λογικός και οριοθετημένος άνθρωπος, βρίσκεσαι ξαφνικά να πρέπει να διαχειριστείς όλα τα παραπάνω συναισθήματα και ακόμη περισσότερα. Εύκολο το ʾχεις;\nΕίναι κάπου εκεί που χάνεις τη μπάλα και το γήπεδο μαζί. Μην μπορώντας να σκεφτείς τη ζωή σου μακριά απʾ το αντικείμενο του πόθου σου, μετά από έναν καβγά, μια λογομαχία ή -μακριά από μας-έναν χωρισμό, αρχίζεις να κάνεις τα πιο τρελά πράγματα, κατρακυλώντας ενίοτε σʾ αυτό που μας απασχολεί σε αυτό το άρθρο: στην ξεφτίλα.\nΑς δούμε μερικές τέτοιες αντιδράσεις:\nΣτέλνεις απανωτά μηνύματα στο messanger. Συνέχεια. Ένα ανά πέντε δευτερόλεπτα -ξέρεις και τυφλό πανάθεμά σε!\nΠας έξω απʾ το σπίτι του έτερου ήμισύ σου και χτυπάς το κουδούνι μέχρι να σου ανοίξει. Ή μέχρι να χαλάσει. Ή μέχρι οι γείτονες να καλέσουν την αστυνομία. Είπα ότι πας νύχτα, αφού έχεις πιει τέσσερα τζιν τόνικ;\nΠαρακολουθείς το Facebook του κι όλων των κολλητών του, των συναδέλφων του, των τριτοξάδερφών του, των γειτόνων του μπαντζανάκη του. Όλων. Με μανία. Και μισείς τη σιχαμένη, ψευτοκουλτουριάρα, ξανθιά, γαλανομάτα που της έκανε like πριν ένα μήνα -που να τρώει μελομακάρονο και στο γοφό να της κάθεται, της σιχαμένης.\nΤη στήνεις έξω απʾ το σπίτι του και περιμένεις να εμφανιστεί για να τον παρακαλέσεις να είστε μαζί. Και όταν σου πει όχι, σέρνεσαι κλαίγοντας στα πόδια του σαν την Κατερίνα Χέλμη και φωνάζοντας: «Μη μʾ αφήνεις Λουκή, θα φαρμακωθώ!»\nΣε περιπτώσεις κυριλέ ξεφτίλας, συνήθως μετά από έντονη απόρριψη ή κέρατο, έχουν παρατηρηθεί οι εξής αντιδράσεις:\nΠας με ύφος μπλαζέ και του γδέρνεις το αυτοκίνητο που τόσο λατρεύει και διατηρεί πεντακάθαρο και αγρατζούνιστο.\nΠερνάς απʾ τη δουλειά του δήθεν τυχαία, μπαίνεις μέσα και «κατεβάζεις» ό,τι υπάρχει πάνω στο γραφείο στο πάτωμα. Και φεύγεις κυρία. Δε θέλει πολλές κουβέντες το πράγμα.\nΠας στη γειτονιά του και μοιράζεις έντυπα με τη φωτογραφία του που αναγράφουν «Προσοχή, σκάρτο πράγμα».\nΚαταλαβαίνετε ότι η λίστα δεν έχει τελειωμό και το μέγεθος της ξεφτίλας εξαρτάται από πολλούς παράγοντες: τον εγωισμό του καθενός, το ερέθισμα που πυροδοτεί τις αντιδράσεις, την ποιότητα του ανθρώπου, το επίπεδό του, την ένταση του συναισθήματος, τη διάρκεια της σχέσης.\nΗ προσωπική μου άποψη είναι πως δεν μπορεί να υπάρξει έρωτας χωρίς να έχει στη διάρκειά του στοιχεία ξεφτίλας. Χρειάζεται να μπορείς να ρίξεις τον εγωισμό σου για χάρη εκείνου που αγαπάς, να μπορείς να δείξεις τις αδυναμίες σου χωρίς να φοβάσαι πως θα φανείς μικρός, λίγος, ανασφαλής.\nΝαι, είμαι και μικρός και λίγος και ανασφαλής μπροστά στο ενδεχόμενο να σε χάσω. Ναι, αν χρειαστεί θα ʾρθω κάτω απʾ το σπίτι σου και θα σε περιμένω μέχρι να επιστρέψεις για να σου πω ότι σʾ αγαπώ και να σε παρακαλέσω να είμαστε πάλι μαζί.\nΝαι, αν χρειαστεί θα σου πω ότι φοβάμαι μήπως πληγωθώ και γιʾ αυτό φέρομαι αλλοπρόσαλλα μερικές φορές.\nΝαι, αν χρειαστεί θα σε παρακολουθήσω στο Facebook για να δω αν φλερτάρεις μʾ εκείνη την αλόγα. Και ναι, έχω χακάρει τους κωδικούς σου και\nμπαίνω καμιά φορά για να δω αν με δουλεύεις πίσω απʾ την πλάτη μου.\nΝαι, αν χρειαστεί θʾ αλλάξω για σένα στοιχεία της συμπεριφοράς μου και θα βγω με τις ηλίθιες, κότες κολλητές σου αφού εσύ τις αγαπάς και θα κάνω ότι με ενδιαφέρει η συζήτηση για τις ανταύγειες και τους μουσάτους γκόμενους.\nΚαι ναι, αν με προδώσεις θα σου γδάρω το αμάξι, έτσι, για να με θυμάσαι.\nΥπάρχει, βέβαια, ένα όριο στην ξεφτίλα. Όχι, δεν εννοώ τον νόμο, αν και θα μπορούσε. Είναι η στιγμή που θα συνειδητοποιήσεις πως εκείνο το πρόσωπο έχει γίνει έμμονη ιδέα στο μυαλό σου κι είναι εκείνος ο πρωταγωνιστής στη ζωή σου, αντί να είσαι εσύ.\nΌταν όλη σου η ύπαρξη γυρίζει γύρω από το πώς θα προσεγγίσεις, κρατήσεις, επαναφέρεις στη ζωή σου ένα άτομο που δείχνει μάλλον αδιάφορο προς αυτές τις πιθανότητες, τότε προφανέστατα έχεις περάσει το όριο της αποδεκτής ξεφτίλας.\nΓια να το κάνω πιο συγκεκριμένο, αν σκέφτεσαι να πας στην Πάνια και να πεις τον πόνο σου, τότε έχεις θέμα. Για να το κάνω πιο σοβαρό, αν δεν έχεις άλλη ζωή απʾ τον έρωτά σου, τότε έχεις πραγματικά ξεφύγει.\nΕίναι όμορφο νʾ αλλάζουν οι άνθρωποι για τον έρωτα. Είναι υπέροχο να αναθεωρούν τις πεποιθήσεις τους και τη ζωή τους για να πετύχουν μια αρμονική συμβίωση. Είναι μοναδικό να παραδίνεσαι στον έρωτα και στην αγάπη κι ας φοβάσαι μήπως πληγωθείς.\nΜόνο οι γενναίοι επιτρέπουν στον εαυτό τους να έχουν έντονα συναισθήματα και δε φοβούνται να τα εκφράσουν και να τα στηρίξουν με συνέπεια.\nΜόνο οι γενναίοι αξίζουν τον ολοκληρωμένο έρωτα, ξέροντας ότι μπορεί να χρειαστεί να ξεφτιλιστούν για πάρτη του.\nΕύχομαι, λοιπόν, για τη νέα χρονιά μεγάλους, αμοιβαίους έρωτες και μεγάλες ξεφτίλες. Γιατί αλλιώς, τι θα ʾχουμε να διηγούμαστε στα εγγόνια μας ή να θυμόμαστε και να γελάμε με τις φίλες μας στα\nιαματικά λουτρά της Αιδηψού στα ογδόντα μας;\nΚαλή και σαρωτικά ερωτική χρονιά!


Η ασφάλεια και η αποτελεσματικότητα των Βιο-ομοειδών φαρμάκων | Ygeia50plus\nHome›ΦΑΡΜΑΚΟ›Η ασφάλεια και η αποτελεσματικότητα των Βιο-ομοειδών φαρμάκων\nΓραφεί ο Ευάγγελος Θεοδώρου, MSc Επιμελητής Ρευματολογικής Κλινικής 251 Γενικό Νοσοκομείο Αεροπορίας\nΟι ασθενείς με ρευματοπάθειες όπως η ρευματοειδής αρθρίτιδα, ο συστηματικός ερυθηματώδης λύκος, η αγκυλοποιητική σπονδυλίτιδα, η ψωριασική αρθρίτιδα κ.α. πάσχουν από ένα νόσημα που δυστυχώς έχει μία χρόνια πορεία.\nΤα συμπτώματα που κατατρέχουν τους ασθενείς καθημερινά έχουν εξάρσεις και υφέσεις, με τον ασθενή, και συνοδοιπόροτον θεράποντα ιατρό του, να προσπαθούν να «κοιμίσουν» το νόσημα.\nΣτόχος είναι η πλήρης απαλλαγή από τα καθημερινά συμπτώματα και ταυτόχρονα η συνέχιση των δραστηριοτήτων του ασθενούς. Τέλος, θέλουν αυτή η κατάσταση της υγείας τους – που συχνά οι ιατροί αναφέρουν ως «ύφεση της νόσου»-, να διατηρείται για όσο μεγαλύτερο χρονικό διάστημα και οι εξάρσεις των συμπτωμάτων να είναι σπάνιες και αμβληχρές.\nΣτη θεραπευτική φαρέτρα του ο σύγχρονος ρευματολόγος έχει φάρμακα που μπορεί να βοηθήσουν τον ασθενή του στην απαλλαγή από τα συμπτώματα, όπως τα αντιφλεγμονώδη φάρμακα. Σε αυτή την κατηγορία ανήκουν τα μη στεροειδή αντιφλεγμονώδη (ΜΣΑΦ) και τα (κορτικο-)στεροειδή.\nΑυτά τα φάρμακα έχουν γρήγορη δράση και η ανακούφιση των ασθενών είναι σχετικά άμεση. Με την απόσυρσή τους όμως τα συμπτώματα θα επανέλθουν σε σύντομο χρονικό διάστημα. Επίσης, δεν δύναται ένας ασθενής να τα λαμβάνει για μεγάλο συνεχές, χρονικό διάστημα, καθώς έχουν αθροιστικά παρενέργειες όπως γαστρεντερικές διαταραχές και ηπατοτοξική ή νεφροτοξική δράση. Ιδιαίτερα τα κορτικοστεροειδή έχουν αρκετά περισσότερες παρενέργειες όταν λαμβάνονται για μεγάλο χρονικό διάστημα, όπως μυοπάθεια, καταρράκτης οφθαλμού, αύξηση του σακχάρου αίματος και της αρτηριακής πίεσης.\nΌπως γίνεται κατανοητό, τα φάρμακα αυτά δεν είναι τα κατάλληλα να θέσουν ένα χρόνιο νόσημα σε ύφεση. Για αυτό το λόγο ο γιατρός χρησιμοποιεί την άλλη κατηγορία φαρμάκων που υπάρχει για τα ρευματικά νοσήματα, τα οποία ονομάζονται σε μία γενική θεώρηση “τροποποιητικά της νόσου φάρμακα”. Αυτά είναι ισχυρότερα ανοσοκατασταλικά φάρμακα, δηλαδή φάρμακα που δρουν στην ρύθμιση του ανοσοποιητικού συστήματος και τιθασεύουν τις ανεξέλεγκτες ενέργειές του.\nΑυτά τα φάρμακα χωρίζονται σε 3 μεγάλες κατηγορίες: τα “κλασικά” συμβατικά , τα “στοχευμένα” συμβατικά και τους βιολογικούς παράγοντες.\nΑπάντηση σε αυτή την αδυναμία έδωσαν οι άλλες δύο κατηγορίες φαρμάκων. Τα «στοχευμένα» συμβατικά φάρμακα και οι «βιολογικοί παράγοντες».\nΤα «στοχευμένα συμβατικά» φάρμακα είναι μεταγενέστερα χρονικά από τους βιολογικούς παράγοντες, ερχόμενα στη 2η δεκαετία του 21ου αιώνα και λαμβάνονται από το στόμα. Σε αυτή την κατηγορία φαρμάκων, η «τροποποίηση» της ανοσολογικής εκτροπής – άρα η βελτίωση των συμπτωμάτων της νόσου – γίνεται πιο στοχευμένα, μέσα από την «αναστολή» ενός «κυτταρικού μονοπατιού». Αυτός ο τρόπος δράσης του φαρμάκου, που διενεργείται στην ουσία “μέσα στο κύτταρο” είναι λιγότερο “τοξικός”, καθώς δεν οδηγεί σε “καταστροφή” του κυττάρου, αλλά σε τροποποίηση της λειτουργίας του.\nΤα «βιολογικά φάρμακα», που είναι επίτευγμα των τελευταίων 20 ετών και αφορούν συνήθως σε μονοκλωνικά αντισώματα ή υποδοχείς και δρουν “καλύπτοντας” την δράση συγκεκριμένων κυτταροκινών. Οι κυτταροκίνες είναι ουσίες που συμμετέχουν ενεργά στη φλεγμονή, άλλοτε ως γενεσιουργός αιτία και άλλοτε μέσω διαιώνισής της. Λέγονται “κυτταροκίνες” επειδή είναι λοιπόν ακριβώς αυτός ο ρόλος τους: να “κινούν” τα κύτταρα, ρυθμίζοντας τις λειτουργίες τους.\nΤα βιολογικά φάρμακα είναι πολύ ισχυρά και καταστέλλουν την φλεγμονή με τον πλέον ικανό τρόπο. Λέγονται “βιολογικά” επειδή – σε αντίθεση με τα συμβατικά – παράγονται από ζωντανούς οργανισμούς. Είναι δηλαδή τα ίδια τα φάρμακα, μία ουσία που παράγεται από ζωντανά κύτταρα, όπως όλες οι ουσίες που παράγονται και στον άνθρωπο. Η παραγωγή τους είναι μια διαδικασία δύσκολη και αυστηρά ελεγχόμενη σε όλη τη διάρκειά της, ώστε η παραγόμενη πρωτεΐνη να πληροί όλες τις ιδιότητες της αρχικής ουσίας.\nΤα βιο-ομοειδή φάρμακα\nΠρόκειται για ουσίες με την ίδια βασική δομή, παρόμοιες ιδιότητες με έναν ήδη εγκεκριμένο βιολογικό παράγοντα. Παράγονται με παρόμοιες διαδικασίες – πάλι από ζωντανούς οργανισμούς – με τα πρωτότυπα βιολογικά φάρμακα και η αποτελεσματικότητα τους, όπως και οι φαρμακολογικές τους ιδιότητες, δηλαδή το πως συμπεριφέρονται μέσα στον ανθρώπινο οργανισμό, υπόκεινται σε πολλαπλούς ελέγχους μέχρι να λάβουν έγκριση προς χρήση. Δεν αναφέρονται με την ονομασία “γενόσημα” όπως τα φάρμακα που αφορούν “χημικά αντίγραφα” των αρχικών πρωτότυπων φαρμάκων, λόγω ακριβώς της ιδιότητας τους να παράγονται από ζωντανά κύτταρα.\nΝέα έρευνα: Η χρήση μάσκας απαραίτητη για το άνοιγμα των σχολείων


PalairosNews: Σκουπίδια: Οδός… Αιτωλοακαρνανίας\nΗ Αιτωλοακαρνανία είναι ένας τόπος ευλογημένος από το Θεό και τον Άγιό του προστάτη Πατροκοσμά. Έχει πλούσια φυσικά αγαθά που μπορεί να «ζήσει» από μόνος του, πέντε λίμνες, τον Αχελώο και τον Εύηνο ποτάμια με άφθονο νερό χειμώνα και καλοκαίρι, πλούσια δάση, φίλος μου έλεγε ότι ο Αράκυνθος μπορεί να φέρει έσοδα το χρόνο περίπου ένα εκατομμύριο ευρώ, απέραντες καλλιεργήσιμες πεδινές εκτάσεις για κάθε είδους καλλιέργεια και με πλούσια βλάστηση .\nΉμουν μικρό παιδί που έβλεπα το αεροπλάνο να προσγειώνεται στο αεροδρόμιο του Αγρινίου, έβλεπα το τραίνο να συνδέει το Κρυονέρι με το Αγρίνιο, τα τελευταία χρόνια όλοι βλέπαμε μια κινητικότητα από εκατοντάδες σπουδαστές να έρχονται να σπουδάσουν στο Πανεπιστήμιο στο Αγρίνιο, στο ΑΤΕΙ Μεσολογγίου και της Ναυπάκτου.\nΌλοι μας βλέπαμε να ανεβαίνει ο αθλητισμός στην περιοχή μας με πρωτάρη την ομάδα του Παναιτωλικού που, όπως παλιά έτσι και τελευταία βρίσκεται σταθερά στην Α΄ Κατηγορία και πολλές άλλες ομάδες να «ανεβαίνουν» ψηλά.\nΘυμάμαι τη δεκαετία του 1980 με την τότε Διοικητική μεταρρύθμιση της Χώρας μας σε Περιφέρειες, η Αιτωλοακαρνανία να «παγιδεύεται» στα δίχτυα της Αχαΐας με τις γνωστές σε όλους μας συνέπειες. Ήρθε η μεταρρύθμιση του Καποδίστρια, άρχισαν τα χωριά μας να ερημώνουν, τα παιδιά μας μετακινούνται προς τα μεγάλα αστικά κέντρα για το μεροκάματο. Ήρθε ο Καλλικράτης, η Αιτωλοακαρνανία εξακολουθεί να πορεύεται κάτω από την Αχαϊκή «μπότα». Τώρα ερημώνουν και τα τελευταία κεφαλοχώρια που έμειναν ως πρωτεύουσες των επτά Καλλικρατικών Δήμων του Νομού μας.\nΌλες αυτές τις δεκαετίες ουδείς από τους πολιτικούς μας, Υπουργός, Βουλευτής, Νομάρχης, Αντιπεριφερειάρχης, Δήμαρχος κ.τ.λ. σήκωσε τη σημαία της επανάστασης και να πει στην Κεντρική Εξουσία, φτάνει πια θέλουμε το Νομός μας να τον Κυβερνήσουμε εμείς, πόρους έχουμε…\nΤα τελευταία χρόνια ζήσαμε σκηνές φρίκης, η νταλίκα φόρτωνε ακόμα και τα σκουπόξυλα από το ΑΤΕΙ Μεσολογγίου για να τα στοιβάξει μαζί με τα άλλα εκπαιδευτικά υλικά σε αποθήκη στην Ηλεία. Τις τελευταίες ημέρες ζούμε το ξήλωμα του Πανεπιστημίου Δυτικής Ελλάδος με έδρα το Αγρίνιο που πάει και αυτό στην Αχαϊκή πρωτεύουσα. Με τη φόρα που πήραν ίσως και τα Νοσοκομεία μας να θελήσουν τα κάνουν Κέντρα Υγείας του Ρίου, δεν μιλάμε για το ξήλωμα των Στρατιωτικών Μονάδων και το αεροδρόμιο του Αγρινίου που προ πολλού δεν λειτουργουν!!!\nΆρχισε το ξήλωμα και άλλων υπηρεσιών και ουδείς από τους Πολιτικούς μας τόλμησε να «φράξει» τη γέφυρα «Χαρίλαου Τρικούπη» και να στείλει την Κεντρική Εξουσία «αδιάβαστη» στο στενό Ρίου – Αντιρρίου, γράφοντας ιστορία. Με την έναρξη κατασκευής της Ιόνιας Οδού πίστευα και πιστεύουμε όλοι μας ότι θα ζήσουμε κι εμείς σαν άνθρωποι, σαν ελεύθεροι Ευρωπαίοι πολίτες. Όμως,\nσήμερα βιώνουμε μια χειρότερη κατάσταση που δεν θα έχει τελειωμό, μια κατάσταση γεμάτη «βρωμιά».\nΤο κεφάλαιο που λέγεται «ΣΟΥΠΙΔΙΑ» το άνοιξαν όλοι τους για τα καλά, τοπικοί Άρχοντες της από εκεί πλευράς βρήκαν πρόσφορο το έδαφος και θα μας γεμίσουν με τα σκουπίδια τους. Αχαΐα, Ηλεία, δεν ακούστηκε ακόμα για Τρίπολη, ότι σκουπίδι, χοντρό, ψηλό θα το φορτώνουν και θα μας το φέρνουν στους δικούς μας ΧΥΤΑ. Μήπως ήρθε η ώρα εμείς οι απλοί πολίτες που ζούμε σ΄ αυτόν το τόπο να γράψουμε στον μεγάλο οδικό δρόμο του Νομού μας που τώρα κατασκευάζεται την ένδειξη:Σκουπίδια: Οδός… Αιτωλοακαρνανίας


http://xenodoxia.blogspot.com: ΟΛΥΜΠΙΟΝΙΚΕΣ ΣΑΛΙΓΚΑΡΟΔΡΟΜΕΙΣ ΣΤΗΝ ΚΡΗΤΗ\nΜετατρέπουν το δικό τους… ολυμπιακό στάδιο σε υγροτσουλήθρα κι ύστερα από σκληρή προπόνηση και ειδική διατροφή, όπως άλλωστε αρμόζει στους μεγάλους αθλητές, ρίχνονται στη μάχη για την πρωτιά, αφού δεύτερη και τρίτη θέση δεν υπάρχει και το κύπελλο είναι ένα και μοναδικό. Ο λόγος για κάποια "τυχερά" σαλιγκάρια της Κρήτης, που έχουν την ευκαιρία, μέσα από έναν διαφορετικό αγώνα, να νιώσουν … πρωταθλητές.\nΤι κι αν η παράδοση θέλει τους Ολυμπιακούς Αγώνες να διεξάγονται κάθε τέσσερα χρόνια. Η Ολυμπιακή Κοχλιοδρομία στο Μακρύ Γιαλό Σητείας στην Κρήτη, που έκανε το ντεμπούτο της το 2004, πραγματοποιείται έκτοτε- ανελλιπώς- σε εβδομαδιαία βάση, κάθε Δευτέρα, από τον Μάρτιο έως και τον Οκτώβριο. Εμπνευστής, διοργανωτής, αλλά και επίσημος χορηγός των αγώνων είναι ο Δημήτρης Κακούρης, ιδιοκτήτης του καφέ… σταδίου, που φιλοξενεί τον πρωτότυπο αυτό αγώνα.\n"Όλα ξεκίνησαν από μια πλάκα που κάναμε με τους πελάτες του μαγαζιού επί σειρά χρόνων", δήλωσε στο ΑΠΕ-ΜΠΕ ο Δημήτρης Κακούρης, εξηγώντας: "πάντα αστειευόμασταν με τα πολλά σαλιγκάρια που υπάρχουν στους κήπους μας και δεν ξέραμε πώς να τα αξιοποιήσουμε, ενώ όποιον τρόπο απαλλαγής μας από αυτά και να εφαρμόζαμε, δυστυχώς δεν έπιανε τόπο".\nΚι ενώ η πλάκα συνεχιζόταν, ο κ. Κακούρης επεξεργαζόταν στο μυαλό του την ιδέα της διοργάνωσης των αγώνων. Βέβαια, υπήρχαν πολλές δυσκολίες: έπρεπε να φτιάξει το στάδιο, να κρατήσει "ξύπνια" τα σαλιγκάρια, τα οποία, με τη ζέστη, πέφτουν σε νάρκη, αλλά και να βρει το σωστό άνθρωπο, που θα αναλάμβανε την οργάνωση και διεξαγωγή των αγώνων.\nΈπειτα από ενδελεχή έρευνα στο Διαδίκτυο, ο κ. Κακούρης βρήκε πολλές πληροφορίες, τόσο για τη διεξαγωγή παρόμοιων αγώνων όσο και για την ιστορία τους. Και το "γλυκό έδεσε", όταν βρήκε, στο πρόσωπο του Ιρλανδού Τζον Γκριρ, μονίμου κατοίκου Κρήτης από το 2003, τον οργανωτή των αγώνων και αρμόδιο για τη διεξαγωγή τους.\nΤο ολυμπιακό στάδιο για τους….σαλιγκαροδρομείς\nΗ πρώτη σαλιγκαροδρομία πραγματοποιήθηκε το Μάιο του 2004, σ' ένα ειδικά διαμορφωμένο… στάδιο, κατασκευασμένο από ξύλο και κόντρα πλακέ, και διακοσμημένο με τις σημαίες όλων των κρατών, τις μασκότ, την ολυμπιακή φλόγα κ.α.\nΤα πρώτα χρόνια πραγματοποίησης των αγώνων διεξάγονταν δύο αθλήματα: ο αγώνας ταχύτητας, απόστασης 30 εκ. και ο μαραθώνιος 60 εκ. Σε κάθε αγώνισμα συμμετάσχουν έξι σαλιγκάρια, όσα και οι λωρίδες του σταδίου. Η διάρκεια του αγώνα κυμαίνεται από 2 ως 12 λεπτά, ενώ η συμμετοχή είναι δωρεάν! Το μόνο που απαιτείται να έχουν οι υποψήφιοι παίκτες "είναι πολλή όρεξη, αγάπη για τους αθλητές τους και φυσικά διάθεση να ζητωκραυγάσουν για το νικητή", σημείωσε ο κ. Κακούρης.\nΤο 2007, οπότε και ανακαινίστηκε το στάδιο, προστέθηκε κι ένα ακόμα άθλημα, αυτό της ανάβασης. Γίνεται σε επίπεδο γυαλί, 30 εκ., με κλίση γύρω στις 80 μοίρες και σύμφωνα με τον κ. Γκριρ, πρόκειται για τον πλέον δημοφιλή αγώνα, αφού τα σαλιγκάρια λατρεύουν να αναρριχούνται. "Γίνεται μια πραγματική μάχη", μας είπε χαρακτηριστικά.\nΛίγο πριν από την έναρξη των αγώνων, ο κ. Γκριρ έχοντας στα χέρια του ένα πλαστικό κύπελλο, με όλους τους αθλητές- συνήθως περί τους 25- δίνει τη δυνατότητα στους υποψηφίους να επιλέξουν τον παίκτη τους.\nΜάλιστα, οι δυνάμει ολυμπιονίκες, φυλάσσονται από τον κ. Κακούρη σε μυστικό μέρος και ακολουθούν ειδική προπόνηση και διατροφή, έτσι ώστε να μπορούν να έχουν τις καλύτερες επιδόσεις, ακόμα και με καύσωνα!\nΚι αφού ακουστεί το σύνθημα της έναρξης, η κοχλιοδρομία ξεκινά. Στους νικητές απονέμεται χρυσό μετάλλιο και το κύπελλο των αγώνων, ενώ γίνεται και αναμνηστική φωτογράφηση. Παράλληλα, μετάλλιο λαμβάνει ο εκπαιδευτής και προπονητής του σαλιγκαριού, που στέφεται… ολυμπιονίκης.\nΌπως σημείωσε ο κ. Κακούρης, το πρωτότυπο αυτό άθλημα "αγκαλιάστηκε" από την πρώτη κιόλας μέρα από όλους τους επισκέπτες κι αγαπήθηκε από χιλιάδες κόσμο. Έχει, μάλιστα, πολλούς φανατικούς φίλους, που επιστρέφουν κάθε χρόνο για να λάβουν πάλι μέρος, δείχνοντας, με υπερηφάνεια, τις αναμνηστικές τους φωτογραφίες. "Δυστυχώς, υπάρχουν ακόμη μερικοί ντόπιοι που αντιμετωπίζουν με καχυποψία τους αγώνες, παρόλο που αποτελούν την ανεπίσημη ατραξιόν του Μακρύ Γιαλού", μας είπε ο κ. Κακούρης, διαβεβαιώνοντάς μας πως, κατά τη διάρκεια των αγώνων, ποτέ δεν βασανίστηκε ή πληγώθηκε κανένα σαλιγκάρι.\nΗ ιστορία των κοχλιοδρομιών\nΛέγεται πως στην αρχαιότητα, κατά τη διεξαγωγή των Ολυμπιακών Αγώνων, οι φτωχοί Έλληνες που δεν μπορούσαν να πάνε στην Ολυμπία, επηρεασμένοι από το πνεύμα των αγώνων, διοργάνωναν αυτοσχέδιους τοπικούς αγώνες και αγώνες με ζώα, όπως σαλιγκάρια.\nΑπό τον 13ο αιώνα αναφέρεται ότι η Εκκλησία του Αγ. Αντρέα στο Congham in Norfolk Αγγλίας διοργάνωνε κοχλιοδρομίες για την ενίσχυση του ταμείου της. Εκεί, σήμερα, διεξάγεται το Παγκόσμιο Πρωτάθλημα κοχλιοδρομιών, κάθε Αύγουστο με πάνω από 200 συμμετοχές.\nΛίγα χρόνια πριν μπει η τηλεόραση στα σπίτια μας, τα παιδιά στις επαρχίες της Κρήτης συνήθιζαν να παίζουν με τα σαλιγκάρια, τους λεγόμενους χοχλιούς (ή κοχλιούς). Τους έβαζαν σε αγώνες, στα πέτρινα όρθια πελέκια των θυρών, κολλούσαν κορδέλες εμποτισμένες σε αλατόνερο, κι έτσι πετύχαιναν, οι χοχλιοί να πηγαίνουν ευθεία. Όποιου ο χοχλιός έφτανε πρώτος στην κορυφή της πόρτας, ήταν και ο νικητής.\nΑνάλογα πρωταθλήματα και αγώνες διοργανώνονται, σήμερα, σε πολλές χώρες, για μικρούς και μεγάλους, κυρίως δε μεταξύ σχολείων.\nΤο άθλημα είναι πολύ διαδεδομένο, κυρίως στην Αγγλία, τη Γαλλία, την Ιταλία και την Αμερική.\nΕτικέτες ΟΛΥΜΠΙΟΝΙΚΕΣ ΣΑΛΙΓΚΑΡΟΔΡΟΜΕΙΣ ΣΤΗΝ ΚΡΗΤΗ


TinyTask - Αυτοματοποίηση ενεργειών και εργασιών\nPrograms > Tinytask\nΑυτοματοποίηση ενεργειών και εργασιών\nΤο TinyTask, είναι ένα πολύ ενδιαφέρον πρόγραμμα, το οποίο σας δίνει την δυνατότητα να αυτοματοποιήσετε διάφορες ενέργειες που κάνετε στον υπολογιστή σας, χρησιμοποιώντας το ποντίκι και το πληκτρολόγιο, ώστε να επιταχύνετε την εκτέλεση διαφόρων εργασιών.\nΤο περιβάλλον του προγράμματος είναι εξαιρετικά απλό και εύχρηστο. Αποτελείται από μία ελεύθερα κινούμενη εργαλειοθήκη, στην οποία υπάρχουν τα κουμπιά για όλες τις λειτουργίες του.\nΗ βασική λειτουργία του προγράμματος είναι η καταγραφή ενεργειών και στην συνέχεια η αναπαραγωγή τους. Η λειτουργία αυτή, μπορεί να φανεί ιδιαίτερα χρήσιμη σε περιπτώσεις που έχετε διάφορες εργασίες κατά τις οποίες επαναλαμβάνετε συνεχώς τις ίδιες ενέργειες.\nΤο πρόγραμμα καταγράφει ότι ενέργεια εκτελείτε με το ποντίκι, όπως η κίνηση και το κλικ σε συγκεκριμένα σημεία της οθόνης, καθώς και το πάτημα των πλήκτρων στο πληκτρολόγιο.\nΈτσι, αφού έχετε καταγράψει μια σειρά ενεργειών, μπορείτε να τις επαναλάβετε. Για την επανάληψη, υπάρχει η δυνατότητα να ορίσετε την ταχύτητα εκτέλεσης. Οι επιλογές είναι Half (0.5x), Normal (1x), Double (2x) και Fast (100x).\nΕπιπλέον, μπορείτε να επαναλάβετε συνεχόμενα την εκτέλεση των ενεργειών που καταγράψατε, παραπάνω από μία φορές και να ορίσετε τον αριθμό τους.\nΤις καταγραφές ενεργειών που δημιουργείτε, μπορείτε να τις αποθηκεύσετε σε αρχεία. Επίσης, μια πολύ σημαντική δυνατότητα, είναι η δημιουργία εκτελέσιμων αρχείων, τα οποία μπορούν να εκτελεστούν χωρίς την μεσολάβηση του προγράμματος.\nΕίτε με τον ένα, είτε με τον άλλο τρόπο, μπορείτε να δημιουργήσετε διάφορα αρχεία με ενέργειες για διάφορες εργασίες και να χρησιμοποιείτε κάθε φορά το κατάλληλο για την αντίστοιχη εργασία.\nΤέλος, το πρόγραμμα διαθέτει και κάποιες συντομεύσεις πληκτρολογίου για την έναρξη της καταγραφής και της επανάληψης, στις οποίες μπορείτε να επιλέξετε αυτές που προτιμάτε.\nΤο πρόγραμμα είναι εξαιρετικά απλό και εύκολο στην χρήση, καθώς όλες του οι λειτουργίες του είναι προφανείς και γίνονται αντιληπτές σε ελάχιστο χρόνο.\nΓια να χρησιμοποιήσετε το πρόγραμμα, δεν είναι απαραίτητο να το εγκαταστήσετε στον υπολογιστή σας. Απλά τοποθετήσετε το αρχείο σε έναν φάκελο της επιλογής σας και εκτελέστε το από εκεί.\nΤο πρόγραμμα μπορεί να χρησιμοποιηθεί και σαν portable, τοποθετώντας το σε ένα USB Flash Disk, ώστε να το εκτελείτε σε οποιονδήποτε υπολογιστή.